cyanic-selkie/wikianc huggingface dataset:
മിങ് രാജവംശത്തിന്റെ ചിത്രകല
മധ്യ മിങ് കാലഘട്ടം
വു ചിത്രകാരന്മാർ പ്രധാനമായും യുവാൻ പണ്ഡിത ചിത്രകലാകാരന്മാരുടെ ശൈലിയിലുള്ള ചിത്രങ്ങളുടെ (റെൻ‌വെൻ പെയിന്റിംഗ്, 人文 畫) പാരമ്പര്യത്തെ പിന്തുടർന്ന് ഈ ശൈലി അതിന്റെ ഉന്നതിയിലെത്തി. അധ്യാപക-വിദ്യാർത്ഥി ബന്ധവും (ഉദാ. ടാങ് യിൻ, വെൻ ഷെങ്‌മിംഗ് തുടങ്ങിയവരുടെ അദ്ധ്യാപകനായിരുന്നു ഷെൻ സൗ.) കുടുംബബന്ധവും (ഉദാ. വെൻ കുടുംബം, ചിത്രകാരന്മാരായ വെൻ ഷെങ്‌മിംഗ്, വെൻ ജിയ (文 嘉), വെൻ ബോറെൻ (文) തുടങ്ങിയവർ). ഉൾപ്പെടെ ഒരു വലിയ കൂട്ടം ആളുകളായിരുന്നു വു സ്‌കൂളിലുണ്ടായിരുന്നത്. സെജിയാങ് പ്രവിശ്യയിലെ ഷായോക്‌സിങിൽ നിന്നുള്ള സൂ വെയ് (徐渭) ചൈനീസ് ചിത്രകലയുടെ (സിയേയ്, 寫意 畫) "ആസ്വാദ്യമായ ശൈലി" ഗണ്യമായി വികസിപ്പിച്ചു. പ്രത്യേകിച്ചും "മികച്ച ആസ്വാദ്യമായ ശൈലി" (ഡാക്‌സി,). ശ്രദ്ധേയനായ ഒരു പണ്ഡിതനെന്ന നിലയിൽ, അദ്ദേഹത്തിന്റെ നേട്ടങ്ങൾ പ്രധാനമായും പണ്ഡിത ചിത്രകലാകാരന്മാരുടെ മേഖലയിൽ പ്രത്യേകിച്ചും ബേർഡ്-ഫ്ളവർ ചിത്രരചനയിലായിരുന്നു.
ചെൻ ചുൻ (陳 淳) തന്റെ ആദ്യകാലങ്ങളിൽ വു സ്കൂളിൽ ചിത്രകലയിൽ അദ്ധ്യാപനം തുടരുകയും ഷാൻ ഷൂയി പെയിന്റിംഗിൽ (ലാൻഡ്സ്കേപ്പ് പെയിന്റിംഗ്, 山水畫) സ്വന്തം "ആസ്വാദ്യമായ" ശൈലി വികസിപ്പികയും ചെയ്തു.
അവസാന മിങ് കാലഘട്ടം
ഏകദേശം 1567–1644, ജിയാജിംഗ് കാലഘട്ടം (嘉靖) മുതൽ ചോങ്‌ഷെൻ കാലഘട്ടം (崇禎) വരെ.
പുറത്തേക്കുള്ള കണ്ണികൾ
വർഗ്ഗം:ചൈനീസ് പെയിന്റിംഗ്
ചാക്കോ സാംസ്കാരിക ദേശീയ ചരിത്ര പ്രദേശം
അമേരിക്കയിലെ ന്യൂ മെക്സിക്കോയിൽ സ്ഥിതിചെയ്യുന്ന ഒരു പുരാവസ്തു കേന്ദ്രമാണ് ചാക്കോ സാംസ്കാരിക ദേശീയ ചരിത്ര പ്രദേശം.(ഇംഗ്ലീഷ്: Chaco Culture National Historical Park). പുരാതന പ്വെബ്ലോ ജനതയുടെ ഒരു സാംസ്കാരിക കേന്ദ്രമായിരുന്നു ഈ പ്രദേശം. അമേരിക്കയിൽ ഒരു പ്രീ-കൊളംബിയൻ പുരാവ്സ്തു പ്രദേശമാണ് ഇത്.
AD 900 മുതൽ 1150 വരെയുള്ള കാലയളവിലാണ് ഇവിടെ പ്വേബ്ലോകൾ വസിച്ചിരുന്നത്. മണൽക്കല്ലും മരത്തടികളും ഉപയോഗിച്ച് അവർ പടുതുയർത്തിയ നിർമിതികൾ അക്കാലത്ത് അമേരിക്കയിലെ തന്നെ വലിയ മനുഷ്യനിർമിതികളായിരുന്നു
സാൻ ഹ്വാൻ സമതലത്തിലെ കൊളറാഡോ പീഠഭൂമിക്കു മുകളിലാണ് ഈ സാംസ്കാരിക ഭൂമിക സ്ഥിതിചെയ്യുന്നത്. ഇതിന്റെ കിഴക്ക് സാൻ പെഡോ മലകളും, വടക്ക് സാൻ ഹ്വാൻ മലകളും, പടിഞ്ഞാറ് ചുസ്ക മലകളും അതിരിടുന്നു.
അവലംബം
വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
മൈക്രോവേവ് ഓവൻ
മൈക്രോവേവ് ഓവനുകൾ സാധാരണയായി ഉപയോഗിക്കുന്ന അടുക്കള ഉപകരണമാണ്, മുമ്പ് പാകം ചെയ്ത ഭക്ഷണങ്ങൾ വീണ്ടും ചൂടാക്കാനും വൈവിധ്യമാർന്ന ഭക്ഷണം പാകം ചെയ്യാനും സാധിക്കുമെന്നതിനാൽ ഇത് ജനപ്രിതീയാജ്ജിച്ച ഉപകരണമാണ്. ചൂടുള്ള വെണ്ണ, കൊഴുപ്പ്, ചോക്ലേറ്റ് അല്ലെങ്കിൽ കഞ്ഞി പോലുള്ളവയോ എളുപ്പത്തിൽ കട്ടിയാകുന്ന ഭക്ഷണങ്ങൾ എന്നിവ ഓവനിൽ വേഗത്തിൽ ചൂടാക്കുന്നു. മൈക്രോവേവ് ഓവനുകൾ സാധാരണയായി ഭക്ഷണത്തെ നേരിട്ട് തവിട്ടുനിറമാക്കുകയോ കാരമലൈസ് ചെയ്യുകയോ ചെയ്യുന്നില്ല, കാരണം അവ മെയിലാർഡ് പ്രതിപ്രവർത്തനങ്ങൾക്ക്( Maillard reactions) ആവശ്യമായ താപനില ലഭിക്കുന്നത് വളരെ അപൂർവമാണ്. എണ്ണമയമുള്ള വസ്തുക്കളും (ബേക്കൺ പോലുള്ളവ) ചൂടാക്കാൻ ഓവൻ ഉപയോഗിക്കുന്ന സന്ദർഭങ്ങളിൽ ഒഴിവാക്കലുകൾ സംഭവിക്കുന്നു, ഇത് തിളയ്ക്കുന്ന വെള്ളത്തേക്കാൾ വളരെ ഉയർന്ന താപനില കൈവരിക്കും.
പ്രൊഫഷണൽ പാചകത്തിൽ മൈക്രോവേവ് ഓവനുകൾക്ക് പരിമിതമായ പങ്കുണ്ട്, കാരണം ഒരു മൈക്രോവേവ് ഓവനിൽ ഉയർന്ന താപനിലയിൽ വറുക്കുകയോ തവിട്ടുനിറയ്ക്കുകയോ ബേക്കിംഗ് ചെയ്യുകയോ ചെയ്യുന്ന സുഗന്ധമുള്ള രാസപ്രവർത്തനങ്ങൾ ഉണ്ടാകുകയോ ചെയ്യുന്നില്ല. എന്നിരുന്നാലും, അത്തരം ഉയർന്ന താപ സ്രോതസ്സുകൾ കൺവെൻഷൻ മൈക്രോവേവ് ഓവൻ രൂപത്തിൽ മൈക്രോവേവ് ഓവനുകളിൽ ചേർക്കാം.
ആദ്യകാല സംഭവവികാസങ്ങൾ
1920-ഓടെ വാക്വം ട്യൂബ് റേഡിയോ ട്രാൻസ്മിറ്ററുകളുടെ വികസനം മൂലം ചൂടാക്കാൻ ഉപയോഗിക്കുന്ന വസ്തുക്കളുടെ ഉയർന്ന ആവൃത്തിയിലുള്ള റേഡിയോ തരംഗങ്ങളുടെ ഉപയോഗം സാധ്യമായി. 1930 ആയപ്പോഴേക്കും മനുഷ്യ കോശങ്ങളെ ചൂടാക്കാനുള്ള ഹ്രസ്വ തരംഗങ്ങളുടെ പ്രയോഗം ഡയതർമിയുടെ മെഡിക്കൽ തെറാപ്പിയായി വികസിച്ചു. 1933 ചിക്കാഗോ വേൾഡ് മേളയിൽ, 10 kW, 60 MHz ഷോർട്ട്‌വേവ് ട്രാൻസ്മിറ്ററിൽ ഘടിപ്പിച്ചിരിക്കുന്ന രണ്ട് മെറ്റൽ പ്ലേറ്റുകൾക്കിടയിലുള്ള ഭക്ഷണങ്ങളുടെ പാചകം വെസ്റ്റിംഗ്ഹൗസ് പ്രദർശിപ്പിച്ചു.
ബെൽ ലബോറട്ടറീസ് 1937 യുണൈറ്റഡ് സ്റ്റേറ്റ്സ് പേറ്റന്റ് അപേക്ഷയിൽ പറയുന്നു:
അവലംബം
വർഗ്ഗം:വൈദ്യുതോപകരണങ്ങൾ വർഗ്ഗം:അമേരിക്കൻ കണ്ടുപിടിത്തങ്ങൾ
കായംകുളം കൊച്ചുണ്ണി (വിവക്ഷകൾ)
ഇതും കാണുക
വർഗ്ഗം:വിവക്ഷകൾ
പാരി ചാനൽ
പാരി ചാനൽ മധ്യ കനേഡിയൻ ആർട്ടിക് ദ്വീപസമൂഹത്തിലൂടെയുള്ള ഒരു പ്രകൃതിദത്ത ജലപാതയാണ്. അതിന്റെ കിഴക്കൻ മൂന്നിൽ രണ്ട് ഭാഗവും നുനാവട്ട് പ്രദേശത്തും, പടിഞ്ഞാറൻ മൂന്നാം ഭാഗം (110° പടിഞ്ഞാറ്) വടക്കുപടിഞ്ഞാറൻ പ്രദേശങ്ങളിലാണ്. കിഴക്ക് നിന്ന് പടിഞ്ഞാറ് ഭാഗത്തേയ്ക്ക് നീളുന്ന ഇത് കിഴക്ക് ബാഫിൻ ബേയെ പടിഞ്ഞാറ് ബ്യൂഫോർട്ട് കടലുമായി ബന്ധിപ്പിക്കുന്നു. വടക്കുപടിഞ്ഞാറൻ പാതയിലേക്കുള്ള ഏക പ്രായോഗിക പ്രവേശന കവാടമാണ് ഇതിന്റെ കിഴക്കേയറ്റം. അതിന്റെ പടിഞ്ഞാറൻ അറ്റം മഞ്ഞു നിറഞ്ഞിട്ടില്ലെങ്കിൽ ദ്വീപസമൂഹത്തിൽ നിന്നുള്ള ഒരു സ്വാഭാവിക നിർഗ്ഗമന മാർഗ്ഗമായി പ്രവർത്തിക്കുന്നു. എലിസബത്ത് ദ്വീപുകളെ ഈ ചാനൽ വടക്ക് ഭാഗത്ത് നുനാവട്ടിൻറെ ബാക്കിഭാഗങ്ങളിൽനിന്ന് വേർതിരിക്കുന്നു.
അശോക് ഡിക്രൂസ്
അശോക് ഡിക്രൂസ്
സാംസ്കാരിക വകുപ്പിനു കീഴിൽ പ്രവർത്തിക്കുന്ന മലയാളം മിഷൻ ഏർപ്പെടുത്തിയ 2020ലെ മാതൃഭാഷാ പ്രതിഭ പുരസ്കാരം നേടിയ വ്യക്തിയാണ് അശോക് ഡിക്രൂസ് (ജനനം: നവംബർ 12, 1977). തുഞ്ചത്ത് എഴുത്തച്ഛൻ മലയാളം സർവകലാശാലയിലെ സ്കൂൾ ഓഫ് ക്രിയേറ്റീവ് റൈറ്റിംഗിൽ അസിസ്റ്റൻ്റ് പ്രൊഫസറായ ഇദ്ദേഹം നോവലിസ്റ്റ്, കഥാകൃത്ത്, വിവർത്തകൻ, തിരക്കഥാകൃത്ത് എന്നീ നിലകളിലും വ്യക്തിമുദ്ര പതിപ്പിച്ചിട്ടുണ്ട്. ഇരുപതിലേറെ കൃതികളുടെ കർത്താവാണ്.
ഡോ. അശോക് ഡിക്രൂസ്
ജനനം: 1977, നവംബർ 12 മുണ്ടയ്ക്കൽ, കൊല്ലം ജില്ല. ദേശീയത: ഭാരതീയൻ തൊഴിൽ: അധ്യാപകൻ, സാഹിത്യകാരൻ മാതാപിതാക്കൾ: എയിഡൻ ഡിക്രൂസ് (പിതാവ്) ഗേളി (മാതാവ്) ജീവിതപങ്കാളി(കൾ): നിഷ സൂസൻ ജേക്കബ് പ്രധാന പുരസ്കാരങ്ങൾ: 2020 മാതൃഭാഷാ പ്രതിഭ പുരസ്കാരം 2020 രാജലക്ഷ്മി നോവൽ പുരസ്കാരം 2018 പോഞ്ഞിക്കര റാഫി നോവൽ പുരസ്കാരം പ്രധാന കൃതികൾ: മലയാളഗവേഷണം: അകവും പുറവും (റഫറൻസ്) പെൻഡുലം (നോവൽ) ദൈവം ഇപ്പോൾ എന്തു ചെയ്യുകയായിരിക്കും? (കഥാ സമാഹാരം) ശിലാഹൃദയരുടെ ചിരിമുഴക്കം (വിവർത്തനം) ഓർമ്മയുടെ അവകാശികൾ (തിരക്കഥാ സമാഹാരം)
ജീവിതരേഖ 1977 നവംബർ 12ന് കൊല്ലം ജില്ലയിലെ മുണ്ടയ്ക്കലിൽ ജനിച്ചു. പിതാവ്: നാടക പ്രവർത്തകനായിരുന്ന എയിഡൻ ഡിക്രൂസ്. മാതാവ്: ഗേളി. കൊല്ലം ഫാത്തിമ മാതാ നാഷണൽ കോളേജിൽ നിന്ന് മലയാളത്തിൽ എം. എ. ബിരുദം, കൊല്ലം കർമ്മല റാണി ട്രെയിനിങ് കോളേജിൽനിന്ന് ബി. എഡ്. ബിരുദം, മഹാത്മഗാന്ധി സർവകലാശാലയിലെ സ്കൂൾ ഓഫ് പെഡഗോജിക്കൽ സയൻസസിൽ നിന്ന് എം. എഡ്. ബിരുദം, കാരൈക്കുടിയിലെ അളഗപ്പ സർവകലാശാലയിൽനിന്ന് വിദ്യാഭ്യാസത്തിൽ എം. ഫിൽ. ബിരുദം, കണ്ണൂർ സർവകലാശാലയിലെ സ്കൂൾ ഓഫ് പെഡഗോജിക്കൽ സയൻസസിൽ നിന്ന് വിദ്യാഭ്യാസത്തിൽ പി. എച്ച്ഡി. ബിരുദം എന്നിവ കരസ്ഥമാക്കി. ഇപ്പോൾ തുഞ്ചത്ത് എഴുത്തച്ഛൻ മലയാളം സർവകലാശാലയിലെ സ്കൂൾ ഓഫ് ക്രിയേറ്റീവ് റൈറ്റിംഗിൽ അസിസ്റ്റൻ്റ് പ്രൊഫസറാണ്. കേരള സർക്കാർ സാംസ്കാരിക വകുപ്പിന് കീഴിലുള്ള മലയാളം മിഷൻ ഏർപ്പെടുത്തിയ 2020ലെ മാതൃഭാഷാ പ്രതിഭാ പുരസ്കാരം നേടി. മലയാളഭാഷയെ സാങ്കേതികവിദ്യാ സൗഹൃദമാക്കുന്നതിനുള്ള മികവിനാണ് പുരസ്കാരം ലഭിച്ചത്. നിശാഗന്ധി, 3G, മോഹം എന്നിങ്ങനെ മൂന്ന് ഹ്രസ്വചിത്രങ്ങൾ തിരക്കഥയെഴുതി സംവിധാനം ചെയ്തു. 'നിശാഗന്ധി'ക്ക് പൊതുവിദ്യാഭ്യാസ വകുപ്പിൻ്റെ 'കാഴ്ച' ചലച്ചിത്രമേളയിൽ (2009) മികച്ച സംവിധായകനുള്ള അവാർഡ് ലഭിച്ചു.
കൃതികൾ 1. ദൈവം ഇപ്പോൾ എന്തു ചെയ്യുകയായിരിക്കും (കഥാസമാഹാരം)  2012. (ISBN 9788188015539) 2. ആരും സംശയിക്കാത്ത ചിലർ (കഥാസമാഹാരം) 2014. (ISBN 9788192630076) 3. ജംഗിൾ ബുക്ക് (പരിഭാഷ / നോവൽ) 2015. (lSBN 9789385064180) 4. ആറ് കുട്ടിപ്പടങ്ങൾ (തിരക്കഥാ സമാഹാരം) 2015. (ISBN 9788192065251) 5. ടൈം മെഷീൻ (പരിഭാഷ / നോവൽ) 2015. (ISBN 9789385064319) 6. ആദമിന്റെയും അവ്വയുടെയും ഡയറിക്കുറിപ്പുകൾ (പരിഭാഷ / നോവൽ) 2016. (ISBN 9789385064661) 7. മാന്ത്രികച്ചെപ്പ് (പരിഭാഷ / കഥകൾ) 2016. (ISBN 9788184235062) 8. ശിലാഹൃദയരുടെ ചിരി മുഴക്കം (പരിഭാഷ / നോവൽ) 2016. (ISBN 9789386120649) 9. പ്രാചീനസുധ (സംശോധനം) 2017. (ISBN 9788193721971) 10. വീണ്ടെടുക്കാനാവാത്ത വാക്ക് (എഡിറ്റർ) 2017. (ISBN 9783880531016) 11. ഓർമയുടെ അവകാശികൾ (തിരക്കഥാ സമാഹാരം) 2017 (ISBN 9788184944969) 12. മനോരോഗ ക്ലിനിക്കിലെ കൊലപാതകം (പരിഭാഷ / നോവൽ) 2018. (ISBN 9789387331547) 13. ചാത്തിരാങ്കം (സംശോധനം) 2018. (ISBN 9788193745809) 14. പെൻഡുലം (നോവൽ) 2019. (ISBN 9789383255931) (2018ലെ പോഞ്ഞിക്കര റാഫി പുരസ്കാരം, 2020ലെ രാജലക്ഷ്മി നോവൽ അവാർഡ് എന്നിവ ലഭിച്ച കൃതി) 15. ഒറ്റപ്പെട്ടവന്റെ സുവിശേഷം 2019 (ISBN 9788193568989) 16. ആകാശപ്പറവകൾ (തിരക്കഥാ സമാഹാരം) 2019 (ISBN 9789388935029) 17. മലയാള ഗവേഷണം: ചരിത്രവും വർത്തമാനവും (എഡിറ്റർ) 2019 (ISBN 9788194087908) 18. മലയാള ഗവേഷണം: റഫറൻസിന്റെ രസതന്ത്രം (ഗവേഷണം) 2019 (ISBN 9788120045934) 19. ഗവേഷണത്തിന്റെ രീതിയും നീതിയും (ഗവേഷണം) 2019 (ISBN 9789388909624) 20. മലയാള ഗവേഷണം: അകവും പുറവും (ഗവേഷണം) 2020. (ISBN 9789388909853) 21. പോർച്ചുഗീസ് ഇതിഹാസത്തിലെ കേരളം (പഠനം) 2020. (ISBN 9788194741411) 22. എഴുത്തച്ഛനെക്കുറിച്ചെഴുതുമ്പോൾ (എഡിറ്റർ) 2020. (ISBN 9788194585244)
പുരസ്കാരങ്ങൾ സാംസ്കാരിക വകുപ്പിനു കീഴിലുള്ള മലയാളം മിഷൻ ഏർപ്പെടുത്തിയ 2020ലെ മാതൃഭാഷ പ്രതിഭ പുരസ്കാരം. രാജലക്ഷ്മി നോവൽ പുരസ്കാരം 2020 (നോവൽ: പെൻഡുലം). പോഞ്ഞിക്കര റാഫി നോവൽ പുരസ്കാരം 2018 (നോവൽ: പെൻഡുലം). മാർത്തോമ്മാ യുവദീപം കഥാ പുരസ്കാരം 2017. പൂന്താനം കഥാപുരസ്കാരം 2005. പൊതുവിദ്യാഭ്യാസ വകുപ്പിൻ്റെ വിദ്യാരംഗം കഥാ പുരസ്കാരം (2011), തിരക്കഥാ പുരസ്കാരം (2009) എന്നിവ ലഭിച്ചു.
കല്ലേരിമല
കണ്ണൂർ ജില്ലയിൽ പേരാവൂരിൽ നിന്നും ഇരിട്ടിയ്ക്കുള്ള വഴിയിൽ ഏകദേശം മൂന്നുകിലോമീറ്റർ ദൂരെയുള്ള ഒരു സ്ഥലമാണ് കല്ലേരിമല .
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കോട്ടയത്ത് കേരളവർമ്മ
പതിനേഴാം നൂറ്റാണ്ടിൽ ജീവിച്ചിരുന്ന മലയാള കവിയും രാജ്യതന്ത്രജ്ഞനുമാണ് കോട്ടയത്ത് കേരളവർമ്മ തമ്പുരാൻ എന്നറിയപ്പെടുന്ന കേരളവർമ്മ. ഇദ്ദേഹത്തിന്റെ മുഴുവൻ പേര് വീരകേരളവർമ്മ, എന്നാണെന്നാണ് ഉള്ളൂർ രേഖപ്പെടുത്തിയിട്ടുള്ളത്. 1645-ൽ ജനിച്ച് 1696-ൽ മരണമടഞ്ഞ ഇദ്ദേഹം, ഉമയമ്മ റാണിയുടെ പ്രധാന സൈനികോപദേഷ്ടാവായും പ്രവർത്തിച്ചിട്ടുണ്ട്. കവിയും സൈനിക കാര്യോപദേഷ്ടാവും എന്നതിനും പുറമേ, സംഗീതവിദ്വാനും ആയിരുന്ന അദ്ദേഹത്തിന്റെ പ്രധാന കൃതി വാല്മീകി രാമായണത്തിന്റെ മലയാള തർജ്ജമയായ കേരളവർമ്മരാമായണം ആണ്. ഒരു മികച്ച രാജ്യതന്ത്രജ്ഞനായിരുന്ന ഇദ്ദേഹം 1696-ൽ കൊല്ലപ്പെടുകയാണുണ്ടായത്.
ആദ്യകാലം, വേണാട് ദത്ത്
കോലത്തുനാടിന്റെ ഒരു സ്വതന്ത്ര താവഴിയായിരുന്ന വടക്കേ മലബാറിലെ കോട്ടയം രാജവംശത്തിൽ ക്രി.വ.1645-ലാണ് ഇദ്ദേഹം പിറന്നത്. ഇദ്ദേഹത്തിന്റെ ജ്യേഷ്ഠൻ പ്രസിദ്ധ കവിയും ആട്ടക്കഥാരചയിതാവുമായിരുന്ന കോട്ടയത്തു തമ്പുരാനാണ്. വാൾപ്പയറ്റിലും അമ്പെയ്ത്തിലും മറ്റു യുദ്ധശസ്ത്രങ്ങളിലും വളരെ നിപുണനായ ഒരു യോദ്ധാവ് കൂടിയായിരുന്നു കേരളവർമ്മ. ചരിത്രകഥകളനുസരിച്ച് ഒരു തീർത്ഥാടനത്തിനു പുറപ്പെട്ട കേരളവർമ്മ തിരുവനന്തപുരത്ത് എത്തിയപ്പോൾ  അക്കാലത്ത് തിരുവിതാംകൂർ ഭരിച്ചിരുന്ന  ഉമയമ്മ റാണിയുടെ പ്രേരണയാൽ അവിടെ തന്നെ തങ്ങി റാണിയെ ഭരണകാര്യങ്ങളിൽ സഹായിക്കാൻ തീരുമാനിക്കുകയാണുണ്ടായതെന്ന് പറയപ്പെടുന്നു. അദ്ദേഹത്തിന്റെ സേവനങ്ങൾക്ക് ആധികാരികത ഉറപ്പാക്കാനായി ക്രി.വ.1684-ൽ കേരളവർമ്മയെ ഔദ്യോഗികമായിത്തന്നെ വേണാട് സ്വരൂപത്തിലേക്ക് ദത്തെടുക്കുകയും ഹിരണ്യസിംഹനല്ലൂർ രാജകുമാരൻ(ഏരാനല്ലൂർ/ഇരണിയൽ) ആയി വാഴിക്കുകയും ചെയ്തു. അദ്ദേഹത്തിന്റെ ആദ്യ ദൗത്യം രാജ്യാതിർത്തിയിൽ തമ്പടിച്ചിരുന്ന മുസ്ലീം ആക്രമണകാരികളെ തുരത്തുക എന്നതായിരുന്നു.
മുകിലൻ പട
മുകിലൻ പട എന്നറിയപ്പെടുന്ന സംഭവം ഇദ്ദേഹത്തിന്റെ രാജസേവനകാലത്തിൽ നടന്നതായാണ് ചരിത്രകാരന്മാർ രേഖപ്പെടുത്തിയിട്ടുള്ളത്. മുഗൾ സിർദർ (മുഗൾ സർദാർ/മുകിലൻ) എന്നറിയപ്പെടുന്ന ഒരു മുസ്ലിം സാഹസികൻ ഉമയമ്മറാണിയുടെ റീജന്റ് ഭരണകാലഘട്ടത്തിൽ വർക്കല മുതൽ തോവാള വരെയുള്ള പ്രദേശം പിടിച്ചെടുക്കുകയും മണക്കാട്ട് തമ്പടിക്കുകയും ചെയ്തു. റാണി അക്കാലത്ത് നെടുമങ്ങാട്ടു കോയിക്കലിലാണ് താമസിച്ചിരുന്നത്. പിടിച്ചെടുത്ത പ്രദേശങ്ങൾ കൊള്ള ചെയ്യാനായി മുകിലൻ തന്റെ സൈനികരെ അയച്ചു. കൂടാതെ ഈ പ്രദേശങ്ങളിൽ സുന്നത്ത് ഉൾപ്പെടെയുള്ള ഇസ്‌ലാമികാചാരങ്ങൾ ജനങ്ങളുടെ മേൽ അടിച്ചേൽപ്പിച്ചു. ശ്രീപത്മനാഭസ്വാമി ക്ഷേത്രം കൊള്ളയടിക്കാൻ അദ്ദേഹം ഒരുമ്പെട്ടെങ്കിലും വേണാട്ടു രാജവംശത്തോടു കൂറുള്ള പട്ടാണി മുസ്ലീങ്ങൾ ഇടപെട്ട് അദ്ദേഹത്തെ പിന്തിരിപ്പിച്ചു. കന്യാകുമാരി ജില്ലയിലെ ബുധപുരം ഭക്‌തദാസപ്പെരുമാൾ (ബലരാമ) ക്ഷേത്രം മുകിലൻ കൊള്ളയടിക്കുകയും തകർക്കുകയും ചെയ്തു. ആ സമയത്ത് രാജകാര്യങ്ങളിൽ റാണിയെ സഹായിക്കുകയായിരുന്ന കേരളവർമ്മയുടെ നേതൃത്വത്തിൽ വേണാട് സൈന്യം മുഗൾ സൈന്യത്തെ തുരത്തി. തിരുവട്ടാറിൽ വെച്ചുനടന്ന യുദ്ധത്തിൽ കേരളവർമ്മ ആക്രമണകാരിയായ മുഗൾ സിർദറിനേയും കൂടെയുള്ള അനേകം സൈനികരേയും കൊല്ലുകയും അവരുടെ വേണാട് ആക്രമണശ്രമത്തെ പരാജയപ്പെടുത്തുകയും ചെയ്തു. ഈ സംഭവമാണ് മുകിലൻ പട എന്നറിയപ്പെടുന്നത്.
യുദ്ധത്തിൽ ജയിച്ച കേരളവർമ്മ ശത്രുക്കളുടെ നൂറോളം സൈനികരെ കീഴടക്കുകയും ഏകദേശം 300 കുതിരകളും അനേകം ആയുധങ്ങളും കൈക്കലാക്കുകയും ചെയ്തു. കീഴടക്കിയ കുതിരകളെയും ആയുധങ്ങളെയും കൊണ്ട് തിരുവിതാംകൂറിനായി ഒരു കുതിരപ്പടയെ അദ്ദേഹം തയ്യാറാക്കി. ഒരു റെജിമെന്റ് വില്ലാളികളെയും ഒരു റെജിമെന്റ് വാൾപ്പയറ്റുകാരേയും സംഘടിപ്പിച്ച അദ്ദേഹം അവരെ കുതിരപ്പടയോടു കൂടി വേണാടിന്റെ മൂന്നു ഭാഗങ്ങളിലായി വിന്യസിക്കുകയും ചെയ്തു.
ഭരണകർത്താവ്
കേരളവർമ്മയെ അനശ്വരനാക്കുന്നത് അദ്ദേഹം നടപ്പിലാക്കിയ ധീരമായ സാമൂഹ്യ പരിഷ്കരണങ്ങളാണ്. വേണാട്ടിൽ നടപ്പിലുണ്ടായിരുന്ന പുലപ്പേടിയും മണ്ണാപ്പേടിയും നിർത്തലാക്കാൻ കൊല്ലവർഷം 871 (ക്രി.വ. 1696)-ൽ അദ്ദേഹം വിളംബരമിറക്കി. കന്യാകുമാരി ജില്ലയിലെ തിരുവിതാംകോട്ട് ഈ വിളംബരം വീര കേരളവർമ്മയുടെ പേരിൽ കല്ലിൽ കൊത്തിവെക്കപ്പെട്ടു. ഇതുകൊണ്ട് വലിയൊരു ഭാഗം ജനങ്ങളെ പുലയർ, മണ്ണാൻ എന്നീ ജാതിക്കാരായ ആളുകളാൽ അപമനിതരാക്കപ്പെടുന്നതിൽ നിന്നും ഒഴിവാക്കാനായതായി കണക്കാക്കപ്പെട്ടു. ഈ വിളംബരം പുലയ, പറയ, മണ്ണാൻ സമുദായത്തിൽ പെട്ട കുട്ടികളടക്കം അനേകം ആളുകളുടെയും കൂട്ടക്കൊലയ്ക്കും ഗർഭസ്ഥശിശുക്കളുടെ നേരേ വരെയുള്ള കിരാതമായ ആക്രമണങ്ങൾക്കും വഴിതെളിച്ചതായും പറയപ്പെടുന്നു. ഈ വിളംബരം ഒരു മറയാക്കിക്കൊണ്ട് ഈ മൂന്നു ജാതിയിൽ‌പ്പെട്ട ആളുകളെ പല സ്ഥലങ്ങളിൽ നിന്നും ഉന്മൂലനം ചെയ്യാനുള്ള ശ്രമങ്ങൾ നടന്നിരുന്നു എന്നും പറയപ്പെടുന്നു. 'വലിയകേശിക്കഥ' എന്ന തെക്കൻ പാട്ടിൽ കേരളവർമ്മ പുലപ്പേടി നിരോധിച്ചതിന്റെയും അതിനെതിരെ പുലയകലാപം നടന്നതിന്റെയും വർണ്ണനകൾ ഉണ്ട്. ഇതിനെ അടിച്ചമർത്തുകയായിരുന്നെന്നും ഈ പാട്ടിൽ പരാമർശിക്കപ്പെടുന്നു.
ഒരു നിപുണനായ ഭരണകർത്താവായിരുന്ന അദ്ദേഹത്തിന്റെ സ്വാധീനത്തിൽ യോഗക്കാരും, പിള്ളമാരും മറ്റു പ്രമാണിമാരും റാണിയേയും അദ്ദേഹത്തിനെയും അനുസരിക്കാൻ നിർബന്ധിതരായി. പുത്തൻ കോട്ടയിലെ കോട്ട കൊട്ടാരങ്ങൾ പൊളിപ്പിച്ച അദ്ദേഹം; ആ സാധന-സാമഗ്രികൾ കൊണ്ട് തിരുവനന്തപുരം കോട്ടയ്ക്കകത്ത് രണ്ടു കൊട്ടാരങ്ങൾ നിർമ്മിക്കുകയും ചെയ്തു. അതിലൊന്ന് വലിയ കോയിക്കലെന്നും മറ്റേതു തേവാരത്തു കോയിക്കലെന്നും അറിയപ്പെട്ടു. ഇതിൽ വലിയ കോയിക്കലിലായിരുന്നു അദ്ദേഹം അതിനു ശേഷം താമസിച്ചിരുന്നത്.
അവസാന വർഷങ്ങൾ
റാണിയെ സഹായിക്കാനായി ഭരണകാര്യങ്ങളിൽ കൂടുതൽ ഇടപെടാൻ തുടങ്ങിയ കേരളവർമ്മ, സ്വന്തം നയങ്ങൾ മൂലം നാട്ടുകാരുടെ ഇടയിൽ അനഭിമതനായി മാറിക്കൊണ്ടിരുന്നു. അതിന്റെ തുടർച്ചയായി അദ്ദേഹത്തിനെതിരായി ഗൂഢാലോചനകൾ ഉരുത്തിരിഞ്ഞു; കൊല്ലവർഷം 871 (ക്രി.വ. 1696)-ൽ സ്വന്തം കൊട്ടാര വളപ്പിനുള്ളിൽ വെച്ച് അദ്ദേഹം കൊല്ലപ്പെട്ടു. റാണിയുടെ ഭരണത്തിന്റെ ശക്തി കേരളവർമ്മയിലാണ് എന്നു ധരിച്ച മാടമ്പിമാർ; അദ്ദേഹത്തിനെ ഇല്ലാതാക്കിയാൽ ഭരണം ശിഥിലമാകുമെന്നു കണക്കു കൂട്ടുകയും അദ്ദേഹത്തിനെ ഇല്ലായ്മ ചെയ്യാനുള്ള പദ്ധതികൾ തയ്യാറാക്കുകയും ചെയ്തിരുന്നു. ഭരണം കൂടുതൽ രാജ കേന്ദ്രീകൃതമാകുന്നതിൽ എതിർപ്പുണ്ടായിരുന്ന എട്ടരയോഗം എന്നറിയപ്പെട്ടിരുന്ന തിരുവിതാംകൂർ ക്ഷേത്ര ഭരണക്കാരാണ് അദ്ദേഹത്തെ കൊന്നത് എന്നും കരുതപ്പെടുന്നു. എന്നാൽ ആരാണ് യഥാർത്ഥ കൊലയാളി എന്നത് ഇന്നും ഒരു പ്രഹേളികയായി നിലനിൽക്കുന്നു. ആദിത്യ വർമ്മയാണ് അദ്ദേഹത്തിന്റെ മരണാനന്തര കർമ്മങ്ങൾ അനുഷ്ഠിച്ചത്.
പുറം കണ്ണികൾ
വർഗ്ഗം:മലയാളകവികൾ വർഗ്ഗം:1645-ൽ ജനിച്ചവർ വർഗ്ഗം:1696-ൽ മരിച്ചവർ വർഗ്ഗം:തിരുവിതാംകൂറിന്റെ ചരിത്രം
ക്രിസ്റ്റഫ്ർ പിന്നി
ഇന്ത്യൻ ദൃശ്യസംസ്കാര പഠനത്തിന്റെ ഭാഗമായി ക്രിസ്റ്റഫർ പിന്നി രാജ്യത്തുടനീളം സഞ്ചരിച്ചു ശേഖരിച്ചിട്ടുള്ള ക്രോമോലിതോഗ്രാഫുകൾ ഗ്രാമീണ മദ്ധ്യപ്രദേശും, കുംഭമേള, ഹോളി, രംഗ്പഞ്ചമി തുടങ്ങിയ ഉത്സവങ്ങളും, ഹുസ്സൈൻ തെഖ്രി, ഭെറുജീ മന്ദിർ, സൗത്ത് പാർക് സ്റ്റ്രീട് സെമിട്രി, കൊൽക്കത്തയിലെ ഇന്ത്യൻ മ്യൂസിയം തുടങ്ങിയ ചരിത്രപ്രധാനയിടങ്ങളും, നേപ്പാൾ, വാരണാസി, ശ്രീലങ്ക തുടങ്ങിയ സ്ഥലങ്ങളും ഉൾപ്പെടുന്നു. വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:നരവംശശാസ്ത്രജ്ഞർ
ബാലെ
പതിനഞ്ചാം നൂറ്റാണ്ടിൽ രൂപം കൊണ്ട ഒരു നൃത്തരൂപമാണ് ബാലെ ( . ഫ്രാൻസിലും റഷ്യയിലുമായാണ് ഇത് വികാസം പ്രാപിച്ചത്.
ശൈലികൾ
ശൈലീപരമായ വ്യതിയാനങ്ങൾ ഇറ്റാലിയൻ നവോത്ഥാനം മുതൽ പരിണമിച്ചിട്ടുണ്ടായതാണ്. ആദ്യകാല, ക്ലാസിക്കൽ വ്യതിയാനങ്ങൾ പ്രാഥമികമായി ഭൂമിശാസ്ത്രപരമായി ബന്ധപ്പെട്ടിരിക്കുന്നു. ഇതിന് ഉദാഹരണമാണ് റഷ്യൻ ബാലെ, ഫ്രഞ്ച് ബാലെ, ഇറ്റാലിയൻ ബാലെ പോലുള്ളവ.
ലോക ബാലെ ദിനം
എല്ലാ വർഷവും ഒക്ടോബർ ഒന്നിന് ലോക ബാലെ ദിനമായി ആചരിക്കുന്നു.
അവലംബം
വർഗ്ഗം:നൃത്തങ്ങൾ വർഗ്ഗം:ബാലെ
മാന്നാനം സെന്റ് ജോസഫ്സ് പ്രസ്
1887ൽ മലയാളത്തിലെ ആദ്യത്തെ ദിനപത്രമായ ദീപിക പ്രസിദ്ധീകരണം ആരംഭിച്ചത് ഈ അച്ചുകൂടത്തിൽ നിന്നായിരുന്നു.
അവലംബം
വർഗ്ഗം:കേരളത്തിലെ മുദ്രണാലയങ്ങൾ
ന്യായവ്യാപാരം
ഉത്പാദകർക്ക് തങ്ങളുടെ ഉത്പന്നങ്ങൾക്ക് ന്യായവിലയും വ്യാപാര - വിപണന രംഗത്തെ തൊഴിലാളികൾക്കു് മെച്ചപ്പെട്ടതും സുരക്ഷിതവുമായ ജോലി സാഹചര്യങ്ങളും സുതാര്യതയിലും പരസ്പര ബഹുമാനത്തിലും പങ്കാളിത്തത്തിലും അധിഷ്ഠിതമായ വ്യാപാര ബന്ധവും സൃഷ്ടിക്കുക എന്നീ ലക്ഷ്യങ്ങളോടെയുള്ള സാമൂഹ്യ പ്രസ്ഥാനമാണ് ന്യായവ്യാപാരം. കർഷകരുടെ വിളകൾക്ക് ന്യായവ്യാപരത്തിലൂടെ ലഭിക്കുന്ന താരതമ്യേന ഉയർന്നവില കർഷകസമൂഹത്തിനു തങ്ങളുടെ ഭാവിക്കുവേണ്ടി കരുതിവെക്കാനും അതോടൊപ്പം പ്രകൃതിസംരക്ഷത്തിലേർപ്പെടാനും സഹായമാകുന്നു. സാധാരണ വിപണിയിൽ നിന്ന് വ്യത്യസ്തമായി, ഫെയർ ട്രേഡ് വിപണി കർഷനും ഉപഭോക്താവും തമ്മിൽ പരസ്പരം ബന്ധപ്പെടാനും ഐക്യപെടാനും അതുവഴി, കർഷകന്റെ അദ്ധ്വാനത്തെ തിരിച്ചറിയാനും ഉപഭോക്താവിനെ സഹായിക്കുന്നു.
മെറിയം വെബ്സ്റ്ററിന്റെ നിർവചനപ്രകാരം ന്യായവ്യാപാരം എന്നത് "കർഷകർക്ക് തങ്ങളുടെ ഉത്പനങ്ങൾക്ക് ന്യായവില ലഭിക്കുന്നതിന് സഹായിക്കുന്നതിന് ലക്ഷ്യമിട്ടു പ്രവർത്തിക്കുന്ന പ്രസ്ഥാനമാണ്; അതിലൂടെ ദാരിദ്ര്യ നിരക്കു കുറച്ചുകൊണ്ടുവരാനും, കർഷകരോടും തൊഴിലാളികളോടുമുള്ള നീതിയിലടിസ്ഥാനമാക്കിയുള്ള ഇടപെടൽ നൽകാനും, പാരിസ്ഥിതികമായി സുസ്ഥിരമായ പ്രവർത്തനങ്ങളെ പ്രോത്സാഹിപ്പിക്കാനും ശ്രമിക്കുന്നു."
ചരിത്രം
രണ്ടാം ലോകമാഹയുദ്ധത്തിനുശേഷം,1946ൽ ദരിദ്രരരായ പോർട്ടോറിക്കൻ വനിതകളിൽ നിന്നും അഭയാർത്ഥികളായ യൂറോപ്യൻ വനിതകളിൽ നിന്നും കൈത്തറികൾ വാങ്ങി എഡ്നാ റൂത്ത് ബൈയ്ലർ എന്ന വനിതയാണ് വടക്കൻ അമേരിക്കയിലെ ആദ്യത്തെ ന്യായവ്യാപരസംഘടനയായ ടെൻ തൗസന്റ് വിലേജിന് അടത്തറയിട്ടത്.
ഇന്ന് പ്രവർത്തിക്കുന്ന മിക്ക ന്യായവ്യാപാരസംഘടനകളും മിഷിനറി പ്രവർത്തനങ്ങൾക്കും, സേവനപ്രവർത്തനങ്ങൾക്കും രാഷ്ട്രീയ/സാമ്പത്തിക ഇടപെടലുകൾക്കും മറ്റുമായാണ് ഇരുപതാം നൂറ്റാണ്ടിന്റെ രണ്ടാം പകുതിയിൽ പ്രവർത്തനമാരംഭിച്ചത്. മൂന്നാം ലോകരാജ്യങ്ങളിൽ ദരിദ്രരെ സഹായിക്കുന്നതിനായി എൻ ജി ഒ സംഘങ്ങളും ഫെയർ ട്രേഡ് സംഘടനകളുടെ വിപണനവൈദഗ്ദ്യം ഉപയോഗിച്ച് ന്യായവ്യാപര രംഗത്ത് വളരെ മുന്നേറിയീട്ടുണ്ട്.
1960കളിലും 1970കളിലും ഏഷ്യയിലെയും, ആഫ്രിക്കയിലെയും ലാറ്റിനമേരിക്കയിലെയും എൻ ജി ഒ കളും ചില സാമൂഹ്യപ്രവർത്തകരും പ്രതികൂലസാഹചര്യങ്ങളെ നേരിടുന്ന ഉത്പാദകർക്ക് ഉപദേശവും സഹായവും നൽക്കുന്നതിനായി ന്യായവ്യാപാരത്തിന്റെ ആവശ്യം തിരിച്ചറിഞ്ഞു സംഘടനകൾ ആരംഭിച്ചു. ദക്ഷിണ രാഷ്ട്രങ്ങളിൽ ആരംഭിച്ച ഈ സംഘടനകൾ യൂറോപ്യൻ, അമേരിക്കൻ രാജ്യങ്ങളിലെ സംഘടനകളുമായി ബന്ധം സ്ഥാപിക്കുകയും ചെയ്തു. ന്യായവ്യാപരത്തിന്റെ ആഗോളതലത്തിലെ വ്യാപനത്തിന് ഇത് വഴിവെച്ചു.
ഈ പൗരമുന്നേറ്റങ്ങൾക്കു സമാന്തരമായി, "ധനസഹായമല്ല, വ്യാപരമാണ് വേണ്ടത്" എന്ന ആശയം മുന്നോട്ട് വച്ചുകൊണ്ട് വികസ്വര രാജ്യങ്ങൾ വ്യാപാരത്തിനും വികസനത്തിനുമായുള്ള ഐക്യരാഷ്ട്രസഭയുടെ രണ്ടാം കോൺഫ്രൻസിൽ വാദിച്ചു. അറുപതുകളുടെ അവസാനത്തോടുക്കൂടി ന്യായവ്യാപരത്തിന്റെ വളർച്ച പ്രധാനമായും വികസനവ്യാപാരത്തിലൂടെയായി. ദാരിദ്രത്തിനും, ചിലപ്പോഴെല്ലാം ദക്ഷിണ രാജ്യങ്ങളിലെ മനുഷ്യനിർമ്മിതവും അല്ലാത്തതുമായ ദുരന്തങ്ങളോടുള്ള പ്രതികരണം എന്ന നിലക്കാണ് ന്യായവ്യാപാരം വളർന്നത്. യൂറോപ്യൻ രാജ്യങ്ങളിലുള്ള വലിയ വികസന ഏജൻസികൾ, പലപ്പോഴും മതാടിസ്ഥാനത്തിലുള്ള ഏജൻസികൾ ദക്ഷിണ രാജ്യങ്ങളിലെ തങ്ങളുടെ സഖ്യസംഘടനകളുടെ സഹായത്താലാണ് ദക്ഷിണ രാജ്യങ്ങളിലെ ന്യായവ്യാപരസംഘടനകൾ രൂപപെടുത്തിയത്. ഉത്പാദകരെയും ഉത്പാദനത്തെയും ക്രമീകരിക്കാനും, ഉത്പാദകരെ സഹായിക്കാനും വികസിത രാജ്യങ്ങളിലേക്ക് ഇത്പന്നങ്ങൾ കയറ്റിആയക്കാനും ഈ ന്യായവ്യാപരസംഘടനകളുടെ സഹായം തേടി.
പുറത്തേക്കുള്ള കണ്ണികൾ
ഫെയർട്രേഡ് ഇന്റർനാഷണൽ വെബ്സൈറ്റ്
വർഗ്ഗം:ആഗോളാടിസ്ഥാനത്തിലുള്ള പ്രസ്ഥനങ്ങൾ
കരിമ്പൻ ബുൾബുൾ
Hypsipetes leucocephalus എന്ന് ശാസ്ത്രീയ നാമമുള്ള കരിമ്പൻ ബുൾബുളിന് ഇംഗ്ലീഷിൽ Himalayan Black Bulbul അല്ലെങ്കിൽ ഏഷ്യൻ ബ്ളാക്ക് ബുൾബുൾ ' എന്നൊക്കെ പേരുകളുണ്ട്.
വിവരണം
തെക്കേ ഏഷ്യയിൽ ഇന്ത്യ മുതൽ തെക്കേ ചൈന വരെ കാണുന്നു. ഏഷ്യയിൽ കുറേ ഉപവിഭാഗങ്ങളുണ്ട്.
വീതിയുള്ള ഇലകളുള്ള കാടുകളിലും കൃഷിയിടങ്ങളിലും കാണുന്നു. ഹിമാലയത്തിലുള്ള ഉപവിഭാഗം തണുപ്പു കാലത്ത് സമതലങ്ങളിലേക്ക് മാറാറുണ്ട്.
നീളമുള്ള 24-25 സെ.മീ നീളം. കൊക്ക്, കാൽ എന്നിവ ചുവപ്പ് നിറം. തൊപ്പി കറുപ്പു നിറത്തിൽ പൊങ്ങി നിൽക്കുന്നതാണ്. പൂവനും പിടയും കാഴ്ചയ്ക്ക് ഒരേ പോലെയാണ്. പക്ഷിയുടെ ശരീരം ഇരുണ്ട ചാരനിറമോ മങ്ങിയ കറുപ്പോ ആണ്. വാലിനറ്റത്ത് ചെറിയൊരു വെട്ട്(കൊത) കാണാം.
ഇവയെ അഞ്ചും പത്തും എണ്ണങ്ങളുള്ള ചെറുകൂട്ടങ്ങളായാണ് കാണാറുള്ളത്. വളരെ വേഗത്തിൽ പറക്കുന്ന ഇവ ഉയരം കൂടിയ മരങ്ങളുടെ ഏറ്റവും മുകളിൽ ചെന്നിരിക്കാനാണ് ഇഷ്ടപ്പെടുന്നത്.
ഭക്ഷണം
വിത്തുകളും പ്രാണികളും ആണ് പ്രധാന ഭക്ഷണം. ചെറിയ കൂട്ടങ്ങളായാണ് സഞ്ചരിക്കുന്നത്. ചെറിയ പഴങ്ങളും കഴിക്കും.
അവലംബം
വർഗ്ഗം:കേരളത്തിലെ പക്ഷികൾ
സ്വാമി ശാശ്വതീകാനന്ദ
ശ്രീ നാരായണ ധർമ്മസംഘം ട്രസ്റ്റിന്റെ പ്രസിഡന്റായിരുന്നു സ്വാമി  ശാശ്വതീകാനന്ദ. ശ്രീ നാരായണ ഗുരുവിന്റെ വിശുദ്ധ ശിഷ്യന്മാരുടെ ഒരു സംഘടനയാണ് ശ്രീ നാരായണ ധർമ്മസംഘം, ‘ഒരു ജാതി, ഒരു മതം, ഒരു ദൈവം’ എന്ന ആശയം പ്രചരിപ്പിക്കുന്നതിനായി ശ്രീ നാരായണ ഗുരു സ്ഥാപിച്ചതാണ്. തിരുവനന്തപുരത്തെ വർക്കലയിലെ ശിവഗിരി മഠത്തിന്റെ മുൻ ആത്മീയ ആച്യാരനായിരുന്നു സ്വാമി ശാശ്വതീകാനന്ദ. 2002 ജൂലൈ 1 ന് പുലർച്ചെ ആലുവയിലെ പെരിയാർ നദിയിൽ മുങ്ങിമരിച്ചു.
1952 ൽ തിരുവനന്തപുരത്തെ മണക്കാട്, കുത്തുകല്ലിൻമൂട്,  ഒരു സാധാരണ ഈഴവ കുടുംബത്തിലാണ് സ്വാമി ശാശ്വതീകാനന്ദ ജനിച്ചത്. അദ്ദേഹത്തിന്റെ ആശ്രമത്തിന് മുമ്പുള്ള പേര് ശശിധരൻ എന്നായിരുന്നു. പഴഞ്ചിറ കായിക്കര കുടുംബത്തിലെ ചെല്ലപ്പൻറെയും, മണക്കാട് കുത്തുകല്ലിൻമൂട്  കൗസല്യയുടെയും മൂത്ത മകനായിരുന്നു. ശശിധരന് രണ്ട് സഹോദരീസഹോദരന്മാരുണ്ടായിരുന്നു. കുട്ടിക്കാലത്ത് തന്നെ അദ്ദേഹം ശിവഗിരിയിൽ എത്തി. അമ്മ ശ്രീമതി. കൗസല്യയുടെ പിതാവിന്റെ മൂത്ത സഹോദരൻ സ്വാമി കുമാരാനന്ദൻ ശ്രീ നാരായണ ഗുരുവിന്റെ അടുത്ത ശിഷ്യനായിരുന്നു. പിന്നീട് ധർമ്മസംഘം ട്രസ്റ്റിന്റെ പ്രസിഡന്റായി. ശിവഗിരിയിലാണ് ശശിധരൻ വിദ്യാഭ്യാസം നേടിയത്. ശിവഗിരി സ്കൂളിലെ സ്കൂൾ വിദ്യാഭ്യാസത്തോടൊപ്പം ശശിധരനും ശരദ മഠത്തിൽ പുരോഹിതനായി ജോലി ചെയ്തു. 15 വയസ് ആയപ്പോഴേക്കും അദ്ദേഹം ഉപനിഷത്തുകളും ഗുരുദേവ സാഹിത്യവും അഭ്യസിച്ചു
രൂപവത്കരണ വർഷങ്ങൾ
ശാരദാ മഠത്തിലെ പൗരോഹിത്യകാലത്ത് ശിവഗിരി മഠത്തിലെ സന്ന്യാസി ശ്രേഷ്ഠന്മാർ‍  ഈ സജീവമായ ആൺകുട്ടിയുടെ ആത്മീയഗുണങ്ങൾ ശ്രദ്ധിച്ചു. ശിവഗിരി സ്കൂളിൽ നിന്ന് എസ്.എസ്.എൽ.സി പാസായ ശേഷം പുറനാട്ടുക്കരയിലെ ശ്രീരാമകൃഷ്ണ ആശ്രമത്തിലെ അന്തേവാസിയായി. അന്നത്തെ ആശ്രമത്തിന്റെ പ്രസിഡന്റായിരുന്ന സ്വാമി ഈശ്വരാനന്ദന്റെ സ്നേഹനിധിയായിരുന്നു ശശിധരൻ. അവിടെ നിന്ന് ത്രിപ്രയാർ യോഗിനി അമ്മയുടെ വാസസ്ഥലത്ത് എത്തി. യോഗിനി അമ്മയുടെ ഉപദേശപ്രകാരം അദ്ദേഹം ശിവഗിരിയിലേക്ക് മടങ്ങി. ശശിധരൻ ആദ്യം പ്രീ ഡിഗ്രി കോഴ്‌സ് പാസായ ശേഷം ശിവഗിരി എസ് എൻ കോളേജിൽ ബി എ യിൽ ചേർന്നു. അദ്ദേഹത്തിന്റെ മൂന്നാം വർഷത്തിൽ, 1972 ൽ ശിവഗിരിയിൽ ബ്രഹ്മ വിദ്യാലയം ആരംഭിച്ചു. ആദ്യ ബാച്ചിൽ വിദ്യാലയത്തിൽ ചേർന്നു.
പ്രമുഖ സംസ്‌കൃത പണ്ഡിതൻ എച്ച് എം ശാസ്ത്രികളും ഭാഷാ വിദഗ്ദ്ധനുമായ പ്രൊഫ. ഇ വി ദാമോദരന്റെ മാർഗനിർദ്ദേശപ്രകാരം ഏഴ് വർഷത്തെ ബ്രഹ്മവിദ്യാഭ്യാസം പൂർത്തിയാക്കി. മിടുക്കനും ഉത്സാഹവുമുള്ള ഒരു വിദ്യാർത്ഥിയായി അദ്ദേഹം കണക്കാക്കപ്പെട്ടു. ഈ കോഴ്സ് സങ്കീർണ്ണമായ സംസ്കൃത ലോകത്തിലേക്കും ഗുരുദേവ ദർശനത്തിന്റെ പ്രബുദ്ധ ലോകത്തിലേക്കും വാതിൽ തുറന്നു. വിദ്യാഭ്യാസത്തിനുശേഷം, ഒന്നര വർഷത്തോളം അദ്ദേഹം ഹിമാലയത്തിലെ പുണ്യസ്ഥലങ്ങളിൽ അലഞ്ഞു. ശിവഗിരിയിൽ തിരിച്ചെത്തിയ ശേഷം 1977 ൽ ധർമ്മ സംഘം ട്രസ്റ്റിന്റെ പ്രസിഡന്റ് സ്വാമി ബ്രമന്ദന്ദയിൽ നിന്ന് അദ്ദേഹത്തിന്  സന്ന്യാസിദീക്ഷ ലഭിച്ചു. അന്നുമുതൽ അദ്ദേഹം സ്വാമി ശാസ്വതികാനന്ദ എന്നറിയപ്പെട്ടു. പിന്നീട് ധർമ്മ സംഘം ട്രസ്റ്റ് അംഗവും ജനറൽ സെക്രട്ടറിയും പിന്നീട് പ്രസിഡന്റുമായി. ഈ കാലയളവിലാണ് അദ്ദേഹം ദേശീയ തലത്തിൽ ശ്രദ്ധിക്കപ്പെട്ടത്.
സ്വാമിയുടെ ദൗത്യം
ശ്രീ നാരായണ ഗുരുവിന്റെ ഉന്നതമായ ആദർശങ്ങളായ ‘മതതീത അദ്യാത്മികത’, ‘വിശ്വമാനവികത’ എന്നിവ ജന്മനാട്ടിലും വിദേശത്തും പ്രചരിപ്പിക്കാനുള്ള പവിത്രമായ ദൗത്യത്തിൽ സ്വാമി ശാസ്വതികാനന്ദൻ ഏർപ്പെട്ടു. മതങ്ങളെ മറികടക്കുന്ന ആത്മീയതയാണ് ‘മതതീത അദ്യാത്മിക’. എല്ലാ മനുഷ്യരുടെയും ഏകത്വമാണ് ‘വിശ്വമാനവികത’. ശ്രീ നാരായണ ഗുരുവിന്റെ പേരിൽ പ്രചാരത്തിലുള്ള എല്ലാ പ്രസ്ഥാനങ്ങളെയും ഏകീകരിക്കുന്നതിലും അദ്ദേഹം ഏർപ്പെട്ടിരുന്നു. ഗുരുദേവന്റെ പഠിപ്പിക്കലുകൾ ജനപ്രിയമാക്കുന്നതിൽ അദ്ദേഹത്തിന്റെ അഗാധമായ അറിവും വൈദഗ്ദ്ധ്യവും അദ്വിതീയമായിരുന്നു. ഗുരുദേവൻറെ പഠിപ്പിക്കലുകൾ കേരളത്തിലുടനീളം ഗുരുധർമ്മ പ്രചാരണസഭയുടെ സേവനങ്ങളിലൂടെ പ്രചരിപ്പിക്കാൻ സ്വാമി ശാശ്വതീകാനന്ദ  ശ്രമിച്ചു. ഇക്കാര്യത്തിൽ അദ്ദേഹത്തിന്റെ പ്രവർത്തനങ്ങൾ കേരളത്തിൽ മാത്രമല്ല, ഇന്ത്യയിലെ മറ്റ് സംസ്ഥാനങ്ങളിലേക്കും ശ്രീലങ്ക, സിംഗപ്പൂർ, മിഡിൽ ഈസ്റ്റ് ഗൾഫ് രാജ്യങ്ങൾ, യുഎസ്എ വരെ വിദേശ രാജ്യങ്ങളിലേക്കും വ്യാപിച്ചു. നമ്മുടെ സംസ്ഥാനത്തിന്റെ സാമൂഹിക, വിദ്യാഭ്യാസ, സാംസ്കാരിക, സംഘടനാ മേഖലകളെക്കുറിച്ച് സ്വാമി ശാശ്വതീകാനന്ദ,  അദ്ദേഹത്തിന്റെ വ്യക്തിത്വത്തിന്റെ മുദ്രകൾ അവശേഷിപ്പിച്ചിരുന്നു. ശ്രീ വെള്ളാപ്പള്ളി നടേശനെ എസ്‌എൻ‌ഡി‌പി യോഗത്തിന്റെ നേതൃത്വത്തിലേക്ക്  കൊണ്ടുവരുന്നതിനു പിന്നിലെ ആത്മീയശക്തിയായിരുന്നു സ്വാമി ശാശ്വതീകാനന്ദ. സ്വാമി  അദ്ദേഹത്തിന് ധാർമ്മിക ശക്തിയും മാർഗനിർദ്ദേശവും നൽകിയിരുന്നു. അദ്ദേഹത്തിൻറെ വിയോഗം കഴിഞ്ഞ് 17 വർഷം കഴിയുന്ന ഈ വേളയിൽ, സ്വാമിയുടെ ദൗത്യം നിറവേറ്റുന്നതിനായി സ്വാമിയുടെ കുടുംബാഗങ്ങളും മറ്റ് ജാതി മതസ്ഥരിൽ നിന്നുള്ളവരുമായി ചേർന്ന് സ്വാമിയുടെ പേരിൽ ബ്രഹ്മശ്രീ ശാശ്വതീകാനന്ദ സ്വാമിജി മതാതീത ആത്മീയ ചാരിറ്റബിൾ ട്രസ്റ്റ്  ( ബി.എസ്.എസ് മാക്റ്റ് )എന്നൊരു സംഘടന കൊല്ലം, അയത്തിൽ, പുളിയത്ത്മുക്കിൽ ആരംഭിക്കുകയും അത് ഇന്ത്യൻ നിയമ പ്രകാരം രജിസ്റ്റർ ചെയ്യുകയും അതിൻറെ ചെയർമാനായി സ്വാമിയുടെ സഹോദരി ശ്രമതി ശാന്തകുമാരി കെ നിയമിക്കുകയും ചെയ്തു. ബി.എസ്.എസ് മാക്റ്റ് എന്ന  ഈ സംഘടന ശാശ്വതീകാനന്ദ സ്വാമിയുടെ ആദർശങ്ങൾ ഉയർത്തിപ്പിടിക്കുകയും സമൂഹത്തിൻറെ ഉന്നമനത്തിനും നിരാലബരായ ജനങ്ങളുടെ ഉന്നമനത്തിനുമായി പ്രവർത്തിക്കുന്നു
എഡ്വേർഡ് അർനോൾഡ് മാർട്ടിൻ
വലത്ത്‌|ലഘുചിത്രം| എഡ്വേർഡ് അർനോൾഡ് മാർട്ടിൻ ഒരു ജർമ്മൻ പ്രസവചികിത്സകനും ഗൈനക്കോളജിസ്റ്റുമായിരുന്നു എഡ്വേർഡ് അർനോൾഡ് മാർട്ടിൻ (ജീവിതകാലം: 22 ഏപ്രിൽ 1809, ഹൈഡൽബർഗ് – 5 ഡിസംബർ 1875, ബെർലിൻ). വൈദ്യനായ കാൾ എഡ്വേർഡ് മാർട്ടിൻ (1838-1907), ഫിലോളജിസ്റ്റ് ഏണസ്റ്റ് എഡ്വേർഡ് മാർട്ടിൻ (1841-1910), പ്രസവചികിത്സകനായ ഓഗസ്റ്റ് എഡ്വേർഡ് മാർട്ടിൻ (1847-1933) എന്നിവരുടെ പിതാവായിരുന്നു അദ്ദേഹം.
തുടക്കത്തിൽ നിയമവിദ്യാർത്ഥിയായിരുന്ന അദ്ദേഹം പിന്നീട് ഹൈഡൽബർഗ് സർവകലാശാലയിൽ (1830-31) വൈദ്യശാസ്ത്രം പഠിച്ചു, അവിടെ അദ്ദേഹത്തിന്റെ പരിശീലകരിൽ മാക്സിമിലിയൻ ജോസഫ് വോൺ ചെലിയസും ഫ്രാൻസ് നെയ്‌ഗലും ഉൾപ്പെടുന്നു. തുടർന്ന് അദ്ദേഹം ജെന സർവകലാശാലയിൽ വിദ്യാഭ്യാസം തുടർന്നു, 1833-ൽ ഗോട്ടിംഗൻ സർവകലാശാലയിൽ നിന്ന് "ഡി ലിത്തോജെനിസി പ്രെസെർട്ടിം യൂറിനേറിയ" എന്ന പ്രബന്ധത്തിലൂടെ ഡോക്ടറേറ്റ് നേടി. പ്രാഗ്, വിയന്ന, ബെർലിൻ, ഇംഗ്ലണ്ട്, ഫ്രാൻസ് എന്നിവിടങ്ങളിലേക്കുള്ള ഒരു നീണ്ട പഠന യാത്രയെത്തുടർന്ന് അദ്ദേഹം 1835-ൽ ജെനയിൽ ഹാബിലിറ്റേഷൻ നേടി
1837-ൽ അദ്ദേഹം ജെന സർവകലാശാലയിൽ അസോസിയേറ്റ് പ്രൊഫസറായി, അടുത്ത വർഷം യൂണിവേഴ്സിറ്റി മെറ്റേണിറ്റി ഹോസ്പിറ്റലിന്റെ സബ്ഡയറക്ടറായി അദ്ദേഹം നിയമിതനായി. 1846-ൽ അദ്ദേഹം മെറ്റേണിറ്റി ഹോസ്പിറ്റലിന്റെ മുഴുവൻ പ്രൊഫസറും ഡയറക്ടറുമായി. 1858-ൽ ചാരിറ്റിലെ പ്രസവ ആശുപത്രിയുടെ ഡയറക്ടറായി ഡയട്രിച്ച് വിൽഹെം ഹെൻറിച്ച് ബുഷിന്റെ പിൻഗാമിയായി അദ്ദേഹം ബെർലിനിലേക്ക് സ്ഥലം മാറി. ബെർലിനിൽ അദ്ദേഹം ഗൈനക്കോളജി വിഭാഗവും സ്ഥാപിച്ചു. റോബർട്ട് മൈക്കിലിസ് വോൺ ഓൾഷൗസെൻ, അഡോൾഫ് ഗസ്സെറോ എന്നിവരായിരുന്നു അദ്ദേഹത്തിന്റെ അറിയപ്പെടുന്ന വിദ്യാർത്ഥികളും സഹായികളും.
1873-ൽ അദ്ദേഹം ബെർലിനിൽ ഗൈനക്കോളജിഷെ ഗെസെൽഷാഫ്റ്റ് (ഗൈനക്കോളജിക്കൽ സൊസൈറ്റി) സ്ഥാപിച്ചു. അദ്ദേഹത്തിന്റെ പുസ്തകമായ "Hand-Atlas der Gynäkologie und Geburtshülfe" പിന്നീട് ഇംഗ്ലീഷിലേക്ക് വിവർത്തനം ചെയ്യുകയും "അറ്റ്ലസ് ഓഫ് ഒബ്സ്റ്റട്രിക്സ് ആൻഡ് ഗൈനക്കോളജി" (1880) എന്ന പേരിൽ പ്രസിദ്ധീകരിക്കുകയും ചെയ്തു.
അവലംബം
വർഗ്ഗം:1875-ൽ മരിച്ചവർ വർഗ്ഗം:1809-ൽ ജനിച്ചവർ
സാഹിത്യപര്യടനം
മലയാളത്തിലെ ഒരു പ്രസിദ്ധ നിരൂപണഗ്രന്ഥമാണ് സാഹിത്യപര്യടനം. കുട്ടികൃഷ്ണമാരാർ ആണ് ഗ്രന്ഥകർത്താവ്. പതിനഞ്ച് ലേഖനങ്ങളുടെ ഒരു സമാഹാരമാണ് ഈ കൃതി.
വർഗ്ഗം:മലയാള നിരൂപണ ഗ്രന്ഥങ്ങൾ
മരിയ ഇസ്ക്വെർഡോ
ഒരു മെക്സിക്കൻ ചിത്രകാരിയായിരുന്നു മരിയ ഇസ്ക്വെർഡോ. (ഇംഗ്ലീഷ്:María Izquierdo) 1902 ഒക്ടോബർ 30 ന് മെക്സിക്കൻ സംസ്ഥാനമായ ജെലിസ്കോയിലെ സാൻ ജുവാൻ ഡെ ലോസ് ലഗോസ് പട്ടണത്തിലണ് അവർ ജനിച്ചത്. 5 വയസു പ്രായമുള്ളപ്പോൾ പിതാവ് മരണപ്പെട്ടതോടെ മുത്തശ്ശനോടും മുത്തശ്ശിയോടും അമ്മായിയോടുമൊപ്പമാണ് താമസിച്ചിരുന്നത്. പിന്നീട് അഗ്വാസ്കലിയെൻറെസ്, ടൊറിയോൺ, സാൾട്ടില്ലോ എന്നീ പട്ടണങ്ങളിലും താമസിച്ചു.
അവലംബം
വർഗ്ഗം:1902-ൽ ജനിച്ചവർ വർഗ്ഗം:ആധുനിക ചിത്രകാരന്മാർ വർഗ്ഗം:മെക്സിക്കൻ ചിത്രകാരന്മാർ
രണബീർ സിംഗ് ഥാപ്പ
രണബീർ സിംഗ് ഥാപ്പ ( रणवीर सिंह थापा  ) രൺബീർ, രണവീർ അല്ലെങ്കിൽ രൺവീർ എന്നൊക്കെയും എഴുതിയിട്ടുണ്ട്, പരേതനായ സന്യാസി നാമമായ സ്വാമി അഭയാനന്ദ ( स्वामी अभयानन्द   ) എന്നും അറിയപ്പെടുന്നു. ) നേപ്പാൾ ആർമി ജനറലും പ്രമുഖ രാഷ്ട്രീയക്കാരനും സഹമന്ത്രിയുമായിരുന്നു. 1837-ൽ അദ്ദേഹം ഹ്രസ്വകാലത്തേക്ക് നേപ്പാളിന്റെ ആക്ടിംഗ് മുഖ്ത്യാർ (പ്രധാനമന്ത്രിക്ക് തുല്യം) ആയി. താപ്പ രാജവംശത്തിലെ പ്രമുഖനായിരുന്നു അദ്ദേഹം. പിന്നീട് സന്യാസിയായി മാറിയ അദ്ദേഹം സ്വാമി അഭയാനന്ദ എന്ന സന്യാസി നാമത്തിൽ അറിയപ്പെട്ടു.
മുൻകാലജീവിതം
സനുകാജി അമർ സിംഗ് ഥാപ്പയുടെയും സത്യരൂപ മായയുടെയും ഇളയ മകനായാണ് രണബീർ സിംഗ് ജനിച്ചത്. അദ്ദേഹം മുഖ്ത്യാർ ഭീംസെൻ ഥാപ്പയുടെ സഹോദരനായിരുന്നു.
രാഷ്ട്രീയക്കാരനായും സൈനിക ഉദ്യോഗസ്ഥനായും ഉള്ള ജീവിതം
ലഘുചിത്രം| രണബീർ സിംഗ് ഥാപ്പ ആംഗ്ലോ-നേപ്പാൾ യുദ്ധകാലത്ത് മക്വൻപൂർ-ഹരിഹർപൂർ അച്ചുതണ്ടിന്റെ കമാൻഡറായിരുന്നു അദ്ദേഹം. 1871 BS-ൽ (എഡി 1814) സൈന്യത്തിന്റെ കമാൻഡറായി അദ്ദേഹത്തെ മക്വാൻപൂരിലേക്ക് നിയോഗിച്ചു. മേജർ ജനറൽ മാർലിക്കും മേജർ ജനറൽ വുഡ്‌സിനും എതിരെ അദ്ദേഹം 4000 സൈനികരെ നയിച്ചു. രണബീർ സിംഗ് അവരെ പ്രധാന കൊലപാതക മേഖലയിലേക്ക് ആകർഷിച്ചു, പക്ഷേ മേജർ ജനറൽ വുഡ്സ് ബാരാ ഗാധിയിൽ നിന്ന് മുന്നേറിയില്ല. യുദ്ധാനന്തരം അദ്ദേഹം പല്പയുടെ ഭരണാധികാരിയും കാളിബാഷ്, സാബുജ് ബറ്റാലിയന്റെ ജനറലുമായി. ലഘുചിത്രം| കാന്തിപൂരിലെ (കാഠ്മണ്ഡു) പ്രധാനമന്ത്രി ഭീംസെൻ ഥാപ്പയ്ക്കും കാസി രണധോജ് ഥാപ്പയ്ക്കും തന്റെ സ്വകാര്യ കറുത്ത മുദ്രയിൽ ഒപ്പിട്ട് ജനറൽ രണബീർ സിംഗ് ഥാപ്പ അയച്ച കത്തിന്റെ പുറംചട്ട രാജാവിനെയും രാജ്ഞിയെയും നിരീക്ഷിക്കാൻ അദ്ദേഹത്തെ രാജകൊട്ടാരത്തിലെ മുഖ്യ അംഗമായി നിയമിച്ചു. നേപ്പാളിലെ രാജ്ഞി ത്രിപുരസുന്ദരിയുടെ മരണശേഷം, സർക്കാർ ഉത്തരവുകളിൽ പതിപ്പിക്കുവാൻ ഉള്ള രാജമുദ്ര സ്വാഭാവികമായും മുതിർന്ന രാജ്ഞിയായ സാമ്രാജ്യ ലക്ഷ്മി ദേവിയുടെ കൈകളിലേക്ക് പോയി. അവർക്ക് അതിൻ്റെ അധികാരങ്ങളെക്കുറിച്ച് നന്നായി അറിയാമായിരുന്നു. ഒപ്പം തന്നെ അവർ പണ്ടത്തെ രാജ്ഞികളെ അനുകരിച്ചുകൊണ്ട് സ്വന്തം ഭരണം സ്ഥാപിച്ചുകൊണ്ട് സ്വന്തം റീജന്റുസ്ഥാനം സ്ഥാപിക്കുവാനും ആഗ്രഹിച്ചു. സാമ്രാജ്യ ലക്ഷ്മിയുടെ അഭിലാഷം മനസ്സിലാക്കിയ രൺബീർ സിംഗ്, സ്വയം മുഖ്ത്യാർ ആകുമെന്ന പ്രതീക്ഷയിൽ ഭീംസെനോടുള്ള അവളുടെ ഇഷ്ടക്കേട് ഇല്ലാതാക്കാൻ തുടങ്ങി. മതാബർ സിംഗ് ഥാപ്പയും രണബീർ സിംഗും തമ്മിൽ മുതിർന്ന രാജ്ഞി സാമ്രാജ്യ ലക്ഷ്മിയോടുള്ള വിശ്വസ്തതയെച്ചൊല്ലി വഴക്കുണ്ടായി, അതിന്റെ ഫലമായി മതാബർ ശ്രീ നാഥ് റെജിമെന്റിന്റെ സേനാപതി സ്ഥാനത്ത് നിന്ന് രാജിവച്ചു. ഈ വിഷയത്തിൽ ഭീംസെൻ രൺബീർ സിങ്ങിനെ ശക്തമായി ശാസിച്ചു. അത് കാരണം അദ്ദേഹം ജനറൽ പദവിയിൽ നിന്ന് രാജിവെക്കുകയും വിരമിച്ച് സിപാമണ്ഡനിലെ വീട്ടിൽ താമസിക്കുകയും ചെയ്തു. എന്നിരുന്നാലും, പിന്നീട് ഭീംസെൻ തന്റെ സഹോദരനെ ഛോട്ടാ (കുഞ്ഞ്) ജനറൽ എന്ന പദവി നൽകി സമാധാനിപ്പിക്കുകയും പല്പയിലെ ഗവർണറായി സ്ഥാനം കൊടുത്ത് പല്പയിലേക്ക് അയയ്ക്കുകയും ചെയ്തു. രണബീർ സിങ്ങിനു പകരം രാജേന്ദ്ര രാജാവ് ഭീംസെനെ പിന്തുണച്ചു. രണബീർ സിങ്ങിനെ നീക്കം ചെയ്തത് രാജ്ഞിയുടെ പദ്ധതിയെ അട്ടിമറിച്ചു.
ഗ്രന്ഥസൂചിക
വർഗ്ഗം:നേപ്പാളിന്റെ ചരിത്രം വർഗ്ഗം:മരിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:നേപ്പാൾ
ബിഷപ്പ്പിമന്റൽ
മലയാള ഭാഷയുടെ വികസനത്തിൽ സംഭാവന നൽകിയ വ്യക്തികളിലൊരാളാണ് ബിഷപ്പ് പിമന്റൽ. അർണോസ് പാതിരിയുടെ നിഘണ്ടു പൂർത്തിയാക്കിയത് ഇദ്ദേഹമാണ്.
അവലംബം
വർഗ്ഗം:വൈദികർ വർഗ്ഗം:മലയാളത്തിലെ വ്യാകരണഗ്രന്ഥകർത്താക്കൾ
വെബ്പി
പിഎൻജി, ജെ‌പി‌ഇജി, ജിഫ് പോലെ ചിത്രങ്ങളുടെ മറ്റൊരു ഫോർമാറ്റാണ് വെബ്പി. 2010 സെപ്റ്റംബർ‌ 30 നായിരുന്നു ഓപ്പൺ ലൈസൻസിൽ (ബി എസ് ഡി|ബിഎസ്ഡി ലൈസൻസ്) ഈ സാങ്കേതികവിദ്യ പുറത്തുവന്നത്. ഓൺ2 ടെക്നോളജീസ് വികസിപ്പിച്ചെടുത്ത ഈ സാങ്കേതികവിദ്യ ഗൂഗിൾ വാങ്ങിച്ചിരുന്നു. വിപി 8 വീഡിയോ ഫോർമാറ്റിന്റെ ഒരു സഹോദരസംരഭമായിട്ടായിരുന്നു ആദ്യം ഇതു വന്നിരുന്നത്. നിലവിൽ ഗൂഗിൾ ആണിത് വികസിപ്പിക്കുന്നത്. ചിത്രങ്ങളുടെ കൃത്യത ഒട്ടും തന്നെ നഷ്ടമാവാതെ പിഎൻജി ഫോർമാറ്റിലേക്കാൾ ഏറെ ഗുണകരമായി സൈസ് ചുരുക്കാനും മറ്റും ഇതിലൂടെ സാധിക്കുന്നു. ജെ‌പി‌ഇജി ഫോർമാറ്റിലുള്ള ചിത്രങ്ങളുടെ ഗുണനിലവാരവും എന്നാൽ വളരെ കുറഞ്ഞ ഫയൽസൈസും കൊണ്ട് ഈ ഫോർമാറ്റ് ഏറെ മുന്നിട്ടു നിൽക്കുന്നു.
അവലംബം
വർഗ്ഗം:ചിത്രങ്ങൾക്കായുള്ള കമ്പ്യൂട്ടർ ഫയൽ തരങ്ങൾ
ഫ്ലോറൻസ് നാഗ്ലെ
റേസ്‌ഹോഴ്‌സുകളുടെ പരിശീലകയും ബ്രീഡറും, പെഡിഗ്രി നായ്ക്കളുടെ ബ്രീഡറും സജീവ ഫെമിനിസ്റ്റുമായിരുന്നു ഫ്ലോറൻസ് നാഗ്ലെ  (ഒക്ടോബർ 26, 1894 - ഒക്ടോബർ 30, 1988). 1913 ൽ നാഗ്ലെ തന്റെ ആദ്യത്തെ ഐറിഷ് വുൾഫ്ഹൗണ്ട് വാങ്ങുകയും ഇരുപത്തിയൊന്ന് യുണൈറ്റഡ് കിംഗ്ഡം ചാമ്പ്യന്മാരെ സ്വന്തമാക്കുകയും വളർത്തുകയും ചെയ്തു. 1960 ൽ ക്രാഫ്റ്റിലെ ബെസ്റ്റ് ഇൻ ഷോ അവാർഡ് ലഭിച്ചത് നാഗ്ലെ വളർത്തിയതും ഉടമസ്ഥതയിലുള്ളതും പ്രദർശനവും നടത്തിയ സുൽഹാംസ്റ്റെഡ് മെർമാനാണ്. 1920 മുതൽ 1960 കളുടെ പകുതി വരെ പതിനെട്ട് ഫീൽഡ് ട്രയൽ ചാമ്പ്യന്മാരായി ഐറിഷ് സെറ്റേഴ്സുമായി ഫീൽഡ് ട്രയലുകളിൽ അവർ വിജയകരമായി മത്സരിച്ചു. 1970 കളിൽ ഐറിഷ് റെഡ് ആൻഡ് വൈറ്റ് സെറ്റർ ഇനത്തിന്റെ പുനരുജ്ജീവനത്തിൽ ലിഞ്ച്പിൻ ആയിരുന്ന ആൺ നായ നാഗ്ലിന്റെ ഐറിഷ് സെറ്ററുകളിൽ ഒന്നിൽ നിന്നാണ് വന്നത്.
"ബ്രിട്ടീഷ് കുതിരപ്പന്തയത്തിലെ മിസ്സിസ് പാങ്ക്ഹർസ്റ്റ്" എന്ന് വിശേഷിപ്പിക്കപ്പെടുന്ന നാഗ്ലെ 1920 ൽ തന്റെ ആദ്യ റേസ്‌ഹോഴ്‌സായ ഐറിഷ് ബ്രെഡ് കോൾട്ട് ഫെർൺലിക്ക് പരിശീലനം നൽകി. അവർക്ക് വേണ്ടി ഒരു ജോക്കി ക്ലബ് പരിശീലകരുടെ ലൈസൻസ് കൈവശം വയ്ക്കുന്നതിനോ അല്ലെങ്കിൽ അവരുടെ ഭർത്താവിന്റെ പേരിൽ ലൈസൻസുകൾ നേടുന്നതിനോ ആ സമയത്ത് സ്ത്രീകൾ നിർബന്ധിതരായി. ലൈംഗികതയ്‌ക്കെതിരായ അത്തരം അനീതികൾ പരിഹരിക്കുന്നതിന് നാഗ്ലെ സമാധാനപരമായി പ്രവർത്തിച്ചു. ലിംഗപരമായ അസമത്വത്തെക്കുറിച്ച് റേസിംഗിന്റെയും കനൈൻ ലോകത്തിൻറെയും സുസ്ഥാപിതമായ പ്രമുഖ മാന്യന്മാരുടെ ക്ലബ്ബുകളെ അവർ വിജയകരമായി വെല്ലുവിളിച്ചു. 1966 ൽ അവർ റേസ്‌ഹോഴ്‌സുകളെ പരിശീലിപ്പിക്കാൻ ലൈസൻസുള്ള യുണൈറ്റഡ് കിംഗ്ഡത്തിലെ ആദ്യത്തെ രണ്ട് വനിതകളിൽ ഒരാളായി. നാഗേലിന്റെ പേരിൽ ഔദ്യോഗികമായി പരിശീലനം നേടിയ ആദ്യത്തെ റേസ്‌ഹോഴ്‌സ് മഹ്വയായിരുന്നു. ഈ റേസ്‌ഹോഴ്‌സ് അവരുടെ സുഹൃത്ത് മിസ് ന്യൂട്ടൺ ഡീക്കിന്റെ ഉടമസ്ഥതയിലുള്ളതാണെന്ന് രജിസ്റ്റർ ചെയ്തു. ഒപ്പം അവരുടെ ചില നായ്ക്കളും സംയുക്ത ഉടമസ്ഥതയുമുണ്ടായിരുന്നു.
പശ്ചാത്തലവും ആദ്യകാല ജീവിതവും
മാഞ്ചസ്റ്ററിലെ ഫാലോഫീൽഡിൽ ജനിച്ച നാഗ്ലെ, സുൽഹാംസ്റ്റെഡിലെ ഒന്നാം ബാരോണറ്റ് (1861-1930) സർ വില്യം ജോർജ്ജ് വാട്‌സന്റെയും രണ്ടാമത്തെ ഭാര്യ ബെസ്സിയുടെയും (നീ അറ്റ്‌കിൻസൺ) മകളായിരുന്നു. അവർ കലാ ആസ്വാദകനായ പീറ്റർ വാട്‌സന്റെ മൂത്ത സഹോദരി കൂടിയായിരുന്നു. ഇവൻഡിൻ കോർട്ടിലെ ആഭ്യന്തര സമ്പദ്‌വ്യവസ്ഥ പഠിക്കുന്നതിന് മുമ്പ് നാഗ്ലെ വൈക്കോംബ് ആബിയിൽ പഠിച്ചു. അനുമതിയില്ലാതെ വോർസെസ്റ്റർ കത്തീഡ്രൽ സന്ദർശിച്ചതിന് ശേഷം അവളെ അവിടെ നിന്ന് പുറത്താക്കി. ഒരു കാനോന്റെ മകളോടൊപ്പം, നഗ്ലെ വിനോദയാത്രയ്ക്കായി ഒരു കാർ വാടകയ്‌ക്കെടുത്തിരുന്നു - ബെർക്ക്‌ഷെയറിൽ ഡ്രൈവിംഗ് ലൈസൻസ് കൈവശം വച്ച ആദ്യത്തെ സ്ത്രീകളിൽ ഒരാളായിരുന്നു അവർ. അവർക്ക് പതിനഞ്ച് വയസ്സുള്ളപ്പോൾ അത് ലഭിച്ചു. അവരുടെ വിദ്യാഭ്യാസം ഒരു ഫിനിഷിംഗ് സ്കൂളിൽ പൂർത്തിയാക്കി. അതിനുശേഷം അവർ പാരീസിൽ കുറച്ചുകാലം ചെലവഴിച്ചു. അവിടെ മേഗൻ ലോയ്ഡ് ജോർജുമായി സൗഹൃദത്തിലായി.
ഒന്നാം ലോകമഹായുദ്ധസമയത്ത് ബെർക്‌ഷെയറിലെ നാഗ്‌ലെയുടെ കുടുംബഭവനമായ സുൽഹാംസ്റ്റെഡ് അബോട്ട്‌സ് ഒരു ആശുപത്രിയായി ഉപയോഗിച്ചിരുന്നു. അവിടെ വെച്ച് അവർ കാനഡയിലേക്ക് കുടിയേറിയ അയർലൻഡ് സ്വദേശിയായ ജെയിംസ് നാഗ്ലെയെ കണ്ടുമുട്ടി, എന്നാൽ കിംഗ്സ് റോയൽ റൈഫിൾ കോർപ്സിൽ സേവനമനുഷ്ഠിക്കാൻ തിരിച്ചെത്തി, തുടർന്ന് സുഖം പ്രാപിക്കാൻ സുൽഹാംസ്റ്റെഡ് അബോട്ട്സിലേക്ക് അയച്ചു.അവളുടെ മാതാപിതാക്കളുടെ ആഗ്രഹത്തിന് വിരുദ്ധമായി 1916 ജൂലൈ 1 ന് ദമ്പതികൾ വിവാഹിതരായി, അതിന്റെ ഫലമായി അവർ അവളെ അവകാശം നിഷേധിക്കുമെന്ന് ഭീഷണിപ്പെടുത്തി. നാഗ്ലെയുടെ വിവാഹത്തിന്റെ ആദ്യനാളുകൾ കഠിനമായിരുന്നു; അവൾ സമ്പന്നമായ ഒരു ജീവിതരീതിയാണ് ഉപയോഗിച്ചിരുന്നത് - അവളുടെ കുടുംബത്തിന്റെ പണം അവളുടെ പിതാവിന്റെ വിജയകരമായ ബിസിനസ്സായ മെയ്പോളിൽ നിന്നാണ്- എന്നാൽ അവളുടെ മാതാപിതാക്കൾ ദമ്പതികൾക്ക് സാമ്പത്തിക സഹായം വാഗ്ദാനം ചെയ്തില്ല.നഗ്ലെ എപ്പോഴും കഠിനാധ്വാനം ചെയ്യുകയും ക്രീം ടീ ഉണ്ടാക്കുകയും ജനാലകൾ വൃത്തിയാക്കുകയും ടോയ്‌ലറ്റുകൾ സ്‌ക്രബ്ബ് ചെയ്യുകയും ചെയ്തുകൊണ്ട് അവരുടെ വരുമാനത്തിന് സബ്‌സിഡി നൽകി.ദമ്പതികൾക്ക് രണ്ട് കുട്ടികളുണ്ടായിരുന്നു, ഒരു മകൻ ഡേവിഡ്, ഒരു മകൾ, പട്രീഷ്യ.വിവാഹം വിജയിച്ചില്ല, അവളുടെ ഭർത്താവ് കെന്നൽ വേലക്കാരിലൊരാളുടെ കൂടെ ഒളിച്ചോടി.1920-കളിൽ വിവാഹമോചനം നേടുന്നത് എളുപ്പമായിരുന്നില്ല; ജെയിംസ് പോയതിന്റെ കാരണം കോടതിയിൽ ചോദിച്ചപ്പോൾ, "അയാൾക്ക് എന്നോട് ബോറടിച്ചിട്ടുണ്ടാകും" എന്ന് നഗ്ലെ മറുപടി പറഞ്ഞു.ഭർത്താവിന്റെ മരണത്തിന് അഞ്ച് വർഷം മുമ്പ് 1928-ലാണ് വിവാഹമോചനം നടന്നത്. വിവാഹമോചന സമയത്ത് അവൾ ഹെഡ്‌ലിക്ക് സമീപം ഒരു ചെറിയ തട്ടുകടയിലാണ് താമസിച്ചിരുന്നത്, എന്നാൽ സർ വില്യമിൽ നിന്ന് ഭൂമിയും പണവും അവകാശമായി ലഭിച്ചതിന് ശേഷം 1932-ൽ സുൽഹാംസ്റ്റെഡിലേക്ക് മടങ്ങി. പത്ത് വർഷത്തിന് ശേഷം, 1942-ൽ, പെറ്റ്‌വർത്തിൽ വെസ്റ്റർലാൻഡ്സ് എന്ന ഫാം അവൾ വാങ്ങി, അതിനാൽ അവൾക്ക് തൊഴുത്തിന്റെ മേൽനോട്ടം വഹിക്കാൻ കഴിഞ്ഞു.
പുറംകണ്ണികൾ
വർഗ്ഗം:1894-ൽ ജനിച്ചവർ വർഗ്ഗം:1988-ൽ മരിച്ചവർ
ലൈല സൂയിഫ്
ലൈല സൂയിഫ് (അറബിക്: ليلى سويف; ജനനം 1956) ഒരു ഈജിപ്ഷ്യൻ മനുഷ്യാവകാശ പ്രവർത്തകയും സ്ത്രീകളുടെ അവകാശ പ്രവർത്തകയും കെയ്‌റോ സർവകലാശാലയിലെ ഗണിതശാസ്ത്രജ്ഞയും പ്രൊഫസറുമാണ്. ഈജിപ്ഷ്യൻ വിപ്ലവകാരി എന്നാണ് അൽ ജസീറ ചാനൽ അവളെ വിശേഷിപ്പിച്ചത്. സഹപ്രവർത്തകനായിരുന്ന അഹമ്മദ് സെയ്ഫ് എൽ-ഇസ്ലാമിന്റെ വിധവയായ അവരുടെ അല അബ്ദുൾ-ഫത്താ, സനാ സെയ്ഫ്, മോന സെയ്ഫ് എന്നീ മൂന്ന് കുട്ടികളും ശ്രദ്ധേയരായ ആക്ടിവിസ്റ്റുകളാണ്:. നോവലിസ്റ്റായ അഹ്ദാഫ് സൂയിഫ് അവളുടെ സഹോദരിയാണ്.
ആദ്യകാല ജീവിതം
യൂണിവേഴ്സിറ്റി പ്രൊഫസർമാരായ മാതാപിതാക്കളുടെ മകളായി 1956 ലാണ് സൂയിഫ് ജനിച്ചത്. 1972 ൽ കെയ്‌റോയിലെ തഹ്‌രീർ സ്‌ക്വയറിൽ 16 വയസ്സുള്ളപ്പോൾ അവർ തന്റെ ആദ്യത്തെ രാഷ്ട്രീയ പ്രതിഷേധത്തിൽ പങ്കെടുത്തു.
വനാമി ചെമ്മീൻ
ശാന്തസമുദ്രത്തിന്റെ കിഴക്കൻ ഭാഗങ്ങളിൽ കാണപ്പെടുന്ന ഒരു തരം കൊഞ്ചാണ് വനാമി. വെള്ളക്കാലൻ കൊഞ്ച് എന്നും ഇതിനെ അറിയപ്പെടുന്നു. ഇതിന്റെ ശാസ്ത്രീയനാമം ലിറ്റോപിനയസ് വനാമി എന്നാണ്. ഇതിന് പസഫിക് വെള്ളക്കൊഞ്ച് (Pacific white shrimp) എന്ന് മറ്റൊരു പേരും ഉണ്ട്. മനുഷ്യരെ സംബന്ധിച്ചിടത്തോളം ഭക്ഷ്യയോഗ്യമായ ഇതിനെ ഭക്ഷണത്തിനായി പിടിക്കുകയും വളർത്തുകയും ചെയ്യുന്നുണ്ട്.
പുറം കണ്ണികൾ
വർഗ്ഗം:ഭക്ഷ്യയോഗ്യമായ ക്രസ്റ്റേഷ്യനുകൾ
ഹോട്ട് ഡോഗ്
ബൺ നെടുകെ മുറിച്ച് അതിനിടയിൽ സോസേജ് വെച്ചുണ്ടാക്കുന്ന ഒരു ഭക്ഷണമാണ് ഹോട്ട് ഡോഗ്.
ചേരുവകൾ
right|thumb|വേവിച്ച ഹോട്ട് ഡോഗ്
അവലംബം
വർഗ്ഗം:ഭക്ഷണപദാർത്ഥങ്ങൾ
ആണവശൈത്യം
ലഘുചിത്രം|വലത്ത്‌|[[ഹിരോഷിമ|ഹിരോഷിമയിൽ അണുബോംബ് സ്ഫോടനത്തിന്റെ ഫലമായി അന്തരീക്ഷത്തിലേക്ക് ഉയരുന്ന പുക]] ഒരു പ്രദേശത്തുണ്ടായ ആണവസ്ഫോടനത്തിന്റെ ഭാഗമായി ഉണ്ടാകുന്ന ഒരു പ്രതിഭാസമാണ് ആണവശൈത്യം. ആണവസ്ഫോടനം മൂലം ഉണ്ടാകുന്ന ദശലക്ഷക്കണത്തിന് ടൺ പൊടിപടലങ്ങളും, പുകയും, അവശിഷ്ടങ്ങളും അന്തരീക്ഷത്തിലേക്ക് ഉയരുകയും. അത് സൂര്യപ്രകാശത്തെ ഭൂമിയിലേക്ക് എത്തുന്നതിൽനിന്ന് തടയുകയും ചെയ്യും. അത് മൂലം ദിവസങ്ങളോളമോ, മാസങ്ങളോളമോ പ്രസ്തുത പ്രദേശത്ത് രാത്രിയുടെ പ്രതീതിയും, അന്തരീക്ഷ താപനിലയുടെ വൻ താഴ്ചയും ഉണ്ടാകാം. ഈ പ്രതിഭാസത്തെയാണ് ആണവശൈത്യം എന്ന് പറയുന്നത്. ഇങ്ങനെ അന്തരീക്ഷ താപനില 1 ഡിഗ്രി സെൽഷ്യസ് വരെയായി കുറയാൻ സാധ്യതയുണ്ട്.
ആഞ്ചലിക്ക റിവേറ
ആഞ്ചലിക്ക റിവേറ ഹർറ്റാഡൊ (ഉച്ചാരണം: [aŋˈxelika riˈβeɾa uɾˈtaðo]; 1969 ആഗസ്റ്റ് മാസം 2 നു ജനിച്ച ഒരു മെക്സിക്കൻ ഗായികയും മോഡലും നാടകപരമ്പരകളിലെ നടിയുമാണ്. മെക്സിക്കൻ പ്രസിഡൻറായ എൻറിക് പെന്യാ നിയെതോ യുടെ ഭാര്യയായ അവർ മെക്സിക്കോയുടെ ഫസ്റ്റ് ലേഡിയാകുന്നു.
മുഖ്താറോവ് മസ്ജിദ്
വടക്കൻ ഒസേഷ്യ-അൽനാനിയയുടെ തലസ്ഥാന നഗരമായ വ്‌ളാഡികാവ്കാസിൽ ടെറേക് നദിയുടെ ഇടത് കരയിൽ സ്ഥിതി ചെയ്യുന്ന ചരിത്ര പ്രസിദ്ധമായ ഒരു മുസ്ലി പള്ളിയാണ് മുഖ്താറോവ് മസ്ജിദ് - Mukhtarov Mosque.
ആഞ്ചലിക്ക റിവേറ
അവലംബം
വർഗ്ഗം:മെക്സിക്കൻ ഗായികമാർ
മുഖ്താറോവ് മസ്ജിദ്
പേരിനു പിന്നിൽ
1900-1908ൽ ഈ പള്ളിയുടെ നിർമ്മാണത്തിന് ധനസഹായം നൽകിയ അസർബൈജാനി കോടീശ്വരനായ മുർതുസ മുഖ്തറോവിന്റെ പേരിൽ നിന്നാണ് പള്ളിക്ക് ഈ പേര് ലഭിച്ചത്.
വാസ്തുശില്പി
പ്രമുഖ പോളിഷ് (പോളണ്ട്) വാസ്തുശില്പിയായിരുന്ന ജോസഫ് പ്ലോക്കോ ഈജിപ്തിലെ അൽഅസ്ഹർ പള്ളി, കെയ്‌റോയിലെ മറ്റു പള്ളികൾ എന്നിവയിൽ നിന്ന് പ്രചോദനം ഉൾക്കൊണ്ടാണ് ഈ മസ്ജിദ് നിർമ്മിച്ചത്. അസർബൈജാനിലെ ബാക്കുവിലെ മുഖ്താറോവ് കൊട്ടാരത്തിന്റെ ശില്പിയും ജോസഫ് പ്ലോസ്‌കോ തന്നെ ആയിരുന്നു.
പരിപാലനം
ഒസ്സേഷ്യൻ മുസ്‌ലിം ന്യൂനപക്ഷങ്ങളാണ് ഈ പള്ളി പരിപാലിച്ചു പോരുന്നത്. 1990കളിൽ വടക്കൻ ഒസ്സെഷ്യയിൽ നിന്ന് പുറത്താക്കപ്പെടുന്നതിന് മുമ്പ് വ്‌ലാഡികാവ്കാസിൽ വസിച്ചിരുന്ന നോർത്ത് കോക്കസിലെ വടക്കുകിഴക്കൻ കൊക്കേഷ്യൻ തദ്ദേശിയരായ വംശീയ സമൂഹമായിരുന്ന ഇംഗുഷ് നിവാസികളും ഈ പള്ളി ഉപയോഗിച്ചിരുന്നു.
സ്ഥാനം
കോക്കസസ് പർവതനിരകളുടെ നാടകീയ പശ്ചാത്തലത്തിന് വിപരീത ദിശയിൽ മനോഹരമായ പശ്ചാത്തലത്തിലാണ് പള്ളി സ്ഥിതിചെയ്യുന്നത്. 1934 മുതൽ ഈ പള്ളി ചരിത്രപരമായ ഒരു നാഴികക്കല്ലായി സംരക്ഷിക്കപ്പെട്ടു പോരുന്നുണ്ട്. 1996 ൽ ഒരു സ്‌ഫോടനത്തിൽ പള്ളിക്ക് കേടുപാടുകൾ സംഭവിച്ച് നശിക്കുകയും പിന്നീട് പുനസ്ഥാപിക്കുകയും ചെയ്തു.
അവലംബം
വർഗ്ഗം:മുസ്‌ലിം പള്ളികൾ - അപൂർണ്ണലേഖനങ്ങൾ
കെ.സി. ലക്ഷ്‌മണൻ
പൂരക്കളി ആചാര്യനും ഫോക്‌ലോർ അക്കാദമി ഗുരുപൂജ അവാർഡ്‌ ജേതാവുമായിരുന്നു  '''കെ.സി. ലക്ഷ്‌മണൻ'''.
അവലംബം
വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ വർഗ്ഗം:പൂരക്കളി കലാകാരന്മാർ വർഗ്ഗം:2014-ൽ മരിച്ചവർ വർഗ്ഗം:ജൂൺ 9-ന് മരിച്ചവർ
ജസ്റ്റസ് ഹെൻറിച്ച് വിഗാൻഡ്
റെവലിൽ (ടാലിൻ) ജനിച്ച ഒരു ബാൾട്ടിക് ജർമ്മൻ പ്രസവചികിത്സകനായിരുന്നു ജസ്റ്റസ് ഹെൻറിച്ച് വിഗാൻഡ് (ജീവിതകാലം: 13 സെപ്റ്റംബർ 1769 - 10 ഫെബ്രുവരി 1817).
വിഗാൻഡ് ജെന, എർലാംഗൻ സർവകലാശാലകളിൽ വൈദ്യശാസ്ത്രം പഠിച്ച അദ്ദേഹം, രണ്ടാമത്തെ സ്ഥാപനത്തിൽ നിന്ന് ഡോക്ടറേറ്റ് നേടി. 1793 മുതൽ 1814 വരെ അദ്ദേഹം ഹാംബർഗിൽ ഒരു വൈദ്യനായി ജോലി ചെയ്യുകയും അതിനുശേഷം ഹൈഡൽബർഗ്, ഷ്വെറ്റ്സിംഗൻ, മാൻഹൈം എന്നിവിടങ്ങളിൽ താമസിക്കുകയും ചെയ്തു.
"വിഗാൻഡ് മാനുവർ" എന്നറിയപ്പെടുന്ന ഒരു അസിസ്റ്റഡ് ബ്രീച്ച് ഡെലിവറി നടപടിക്രമം അവതരിപ്പിച്ചതിന് അദ്ദേഹം ഓർമ്മിക്കപ്പെടുന്നു. അദ്ദേഹത്തിന്റെ ഏറ്റവും മികച്ച രചനാശ്രമം ആയ "ഡൈ ഗെബർട്ട് ഡെസ് മെൻഷെൻ" അദ്ദേഹത്തിൻ്റെ മരണാനന്തരം 1820-ൽ പ്രസിദ്ധീകരിച്ചു.
അവലംബം
വർഗ്ഗം:1817-ൽ മരിച്ചവർ വർഗ്ഗം:1769-ൽ ജനിച്ചവർ
ഖാജാ നായ്ക്ക്
താംത്യാ തോപെയുടേയും ഝാൻസിറാണിയുടേയും സമകാലീനനായ ആദിവാസി മേഖലയിൽ നിന്നുള്ള സ്വാതന്ത്ര്യസമരപ്രവർത്തകനായിരുന്നു ഖാജാ നായ്ക്ക്. ഖാജ്യാ നായ്ക്ക് എന്നും അദ്ദേഹം വിളിയ്ക്കപ്പെട്ടു.1831 മുതൽ 1851 വരെ ബ്രിട്ടീഷ് പോലീസിൽ ക്യാപ്റ്റൻ പദവി വഹിച്ചിരുന്ന വ്യക്തിയായിരുന്നു ഖാജാ.1857 ൽ ബ്രിട്ടീഷുകാർക്കെതിരെ മഹാരാഷ്ട്ര-മധ്യപ്രദേശ് മേഖലകളിൽ ഉയർന്ന കലാപങ്ങളിൽ ഖാജയും കൂട്ടരും പങ്കെടുക്കുകയും ആദിവാസി ഗോത്രത്തലവന്മാരായ ആനന്ദ നായ്ക്ക്,മഹാദേവ് നായ്ക്ക്,ദൗല്യ നായ്ക്ക്,ഭാവു സിങ് റാവൽ,രുമാല്യാ നായ്ക്ക് എന്നിവർ ചേർന്നു രൂപം കൊടുത്ത ഒരു യുദ്ധമുന്നണിയിൽ ഖാജ നിർണ്ണായകമായ പങ്കുവഹിക്കുകയും ചെയ്തു.
പോരാട്ട രംഗത്ത്
സേന്ധ്വാ- ബിജാസെൻ മലനിരകളിൽ വച്ച് ഖാജയും സംഘവും ബ്രിട്ടീഷുകാരുമായി ഏറ്റുമുട്ടുകയുണ്ടായി. ഇൻഡോറിൽ നിന്നു ബോംബെയിലേയ്ക്കു കൊണ്ടുപോകുകയായിരുന്ന ഏഴുലക്ഷം രൂപ തട്ടിയെടുക്കുകയും ചെയ്തു.1858 ഏപ്രിൽ 11 നു ബ്രിട്ടീഷ് സൈന്യം ഖാജായുടെ സംഘത്തെ വളഞ്ഞ്കനത്ത പോരാട്ടത്തിൽ നൂറുകണക്കിനു ആളുകളെ കൊലപ്പെടുത്തി.എന്നാൽ ഖാജയെ ബ്രിട്ടീഷുകാർക്ക് പിടികൂടാൻ കഴിഞ്ഞില്ല. 1858 ൽ തന്നെ ഉപാധികളില്ലാതെ മാപ്പു നൽകാൻ ബ്രിട്ടീഷുകാർ തയ്യാറായെങ്കിലും ഖാജാ അതു നിരസിച്ചു.
അന്ത്യം
രഹസ്യസങ്കേതം മനസ്സിലാക്കിയ ബ്രിട്ടിഷ് സൈന്യം ഖാജയുടെ അംഗരക്ഷകനെ സ്വാധീനിച്ച് താവളത്തിൽ ഉറങ്ങിക്കിടക്കുകയായിരുന്ന ഖാജയെ വെടിവെച്ചുകൊല്ലുകയായിരുന്നു.പിന്നീട് ശിരസ്സ് ഛേദിച്ച് ജൽഗാവിലെ ഘർണാഗ്രാമത്തിൽ ഒരു വേപ്പുമരത്തിൽ തൂക്കിയിട്ട് പരസ്യമായി പ്രദർശിപ്പിച്ചു.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
കകെഗാവ കാസിൽ
ഹിരായാമ ശൈലിയിലുള്ള ഒരു ജാപ്പനീസ് കോട്ടയാണ് കകെഗാവ കാസിൽ (掛川城, കകെഗാവ-ജോ). ജപ്പാനിലെ ഷിസുവോക പ്രിഫെക്ചറിലെ സെൻട്രൽ കകെഗാവയിലെ ടോട്ടോമി പ്രവിശ്യയിലെ കകെഗാവ ഡൊമെയ്‌നിൽ ഭരിച്ചിരുന്ന വിവിധ ഫുഡായി ഡൈമിയോ വംശങ്ങളുടെ ഇരിപ്പിടമായിരുന്നു ഇത്.
പശ്ചാത്തലം
കകെഗാവയുടെ മധ്യഭാഗത്തുള്ള ഒരു ചെറിയ കുന്നിൻപുറത്താണ് കകെഗാവ കാസിൽ സ്ഥിതി ചെയ്യുന്നത്. ഹിയാൻ കാലഘട്ടം മുതൽ ക്യോട്ടോയെ കിഴക്കൻ ജപ്പാനുമായി ബന്ധിപ്പിക്കുന്ന ടകൈഡോ ഹൈവേയിലെ ഒരു പ്രധാന തപാൽ സ്റ്റേഷനായിരുന്നു ഇത്. ഭൂമിശാസ്ത്രപരമായ സ്ഥാനം കാരണം, ടോട്ടോമി പ്രവിശ്യയുടെ കിഴക്കൻ പകുതിയെ നിയന്ത്രിക്കുന്നതിൽ കകെഗാവ തന്ത്രപ്രധാനമായ പോയിന്റായിരുന്നു.
ചരിത്രം
ബൺമെയ് കാലഘട്ടത്തിൽ (1469-1487) ടോട്ടോമി പ്രവിശ്യയിൽ തന്റെ കൈവശമുള്ള അവകാശങ്ങൾ ഏകീകരിക്കുന്നതിനായി യുദ്ധപ്രഭുവായ ഇമഗാവ യോഷിതാഡയുടെ ഒരു ആശ്രിതനായിരുന്ന അസഹിന യസുഹിറോയാണ് ആദ്യത്തെ കകെഗാവ കാസിൽ നിർമ്മിച്ചത്. അസഹിന വംശത്തിലെ തുടർന്നുള്ള തലമുറകളുടെ കൈകളിൽ കോട്ട തുടർന്നു. ഒകെഹസാമ യുദ്ധത്തിൽ ഇമാഗാവ വംശത്തിന്റെ തോൽവിക്ക് ശേഷം, മുൻ ഇമഗാവ പ്രദേശങ്ങൾ കൈയിലെ ടകെഡ ഷിംഗെനും മിക്കാവയിലെ ടോകുഗാവ ഇയാസുവും തമ്മിൽ വിഭജിക്കപ്പെട്ടു. അഞ്ച് മാസത്തെ ഉപരോധത്തിന് ശേഷം അസഹിന യസുതോമോ 1568-ൽ കകെഗാവ കാസിൽ ടോകുഗാവ സൈന്യത്തിന് കീഴടങ്ങി. ചുറ്റുമുള്ള പ്രദേശം വർഷങ്ങളോളം ടോക്കുഗാവയ്ക്കും ടകെഡയ്ക്കും ഇടയിൽ മത്സരിച്ച ഒരു പ്രദേശമായി തുടർന്നു. എന്നിരുന്നാലും, ടകെഡ വംശത്തിന്റെ പതനം വരെ കകെഗാവ കാസിൽ ടോകുഗാവയുടെ കൈകളിൽ തുടർന്നു.
1590-ലെ ഒഡവാര യുദ്ധത്തിനും ടൊയോട്ടോമി ഹിഡെയോഷിയുടെ അധികാരത്തിലേക്കുള്ള ഉയർച്ചയ്ക്കും ശേഷം, ടോകൈ മേഖലയിലെ തന്റെ ഡൊമെയ്‌നുകൾ കാന്റോ മേഖലയ്‌ക്കായി വ്യാപാരം ചെയ്യാൻ ടോകുഗാവ ഇയാസു നിർബന്ധിതനായി. ഒരു പുതിയ 51,000 കോക്കു (പിന്നീട് 59,000 കോക്കു) ഡൊമെയ്‌നിന്റെ കേന്ദ്രമായി ടൊയോട്ടോമി റീട്ടെയ്‌നർ യമൗച്ചി കസുട്ടോയോയ്‌ക്ക് കകെഗാവ വിട്ടുകൊടുത്തു. ഏറ്റവും പുതിയ സമകാലിക രൂപകല്പനകൾക്കനുസൃതമായി യമൗച്ചി കസുട്ടോയോ കോട്ട പൂർണ്ണമായും പുനർനിർമ്മിച്ചു. നിലവിലെ ലേഔട്ടും കല്ല് മതിലുകളും കിടങ്ങുകളും അദ്ദേഹത്തിന്റെ കാലഘട്ടത്തിൽ നിന്നുള്ളതാണ്.
ടോകുഗാവ ഷോഗുനേറ്റ് സ്ഥാപിച്ചതിനുശേഷം, ടോക്കുഗാവ തങ്ങളുടെ നഷ്ടപ്പെട്ട പ്രദേശങ്ങൾ വീണ്ടെടുക്കുകയും ടോട്ടമിയെ വിവിധ ഫുഡായി ഡൈമിയോയിലേക്ക് പുനർനിയമിക്കുകയും ചെയ്തു. യമൗച്ചി വംശത്തെ ഷിക്കോകുവിലെ കോച്ചിയിലേക്ക് പുനർനിയമിച്ചു. കകെഗാവയെ ആദ്യം ഹിസാമത്സു സദകത്സുവിലേക്ക് നിയമിച്ചു. വർഷങ്ങളായി, ഒട്ടാ വംശത്തിന്റെ ഏഴ് തലമുറകളിൽ അവസാനിക്കുന്ന നിരവധി ഡെയ്മിയോ വംശങ്ങൾ കകെഗാവ ഡൊമെയ്ൻ ഭരിച്ചു. 1604-ൽ ഒരു ഭൂകമ്പത്തിൽ യമൗച്ചി പണികഴിപ്പിച്ച ഗോപുരം നശിപ്പിക്കപ്പെടുകയും 1621-ൽ പുനർനിർമ്മിക്കുകയും ചെയ്തു.
ബകുമാത്സു കാലഘട്ടത്തിൽ കോട്ടയുടെ അറ്റകുറ്റപ്പണികൾ നടത്തിയിരുന്നു. എന്നിരുന്നാലും 1854-ൽ അൻസെയ് ടകായി ഭൂകമ്പത്തെത്തുടർന്ന് വലിയ നാശനഷ്ടങ്ങൾ സംഭവിച്ചു. 1861-ഓടെ പല ഘടനകളും പുനർനിർമ്മിക്കപ്പെട്ടു. മൈജി പുനരുദ്ധാരണത്തിനുശേഷം പ്രാദേശിക സർക്കാർ ഓഫീസുകളായി ഉപയോഗത്തിലുണ്ടായിരുന്നു. എന്നിരുന്നാലും, ഭൂകമ്പത്തെത്തുടർന്ന് ഗോപുരം പുനർനിർമ്മിച്ചില്ല.
ഇന്ന്
ഭൂകമ്പത്തിന് ശേഷം Ōta Sukekatsu നിർമ്മിച്ച Ni-no-Maru Goten (二の丸御殿) (ഡൈമിയോയുടെ മാൻഷൻ) ഒഴികെ, ഷാവ കാലഘട്ടത്തിൽ കകെഗാവ കാസിൽ നാശത്തിൽ തന്നെ തുടർന്നു. കൂടാതെ 1980-ൽ ഒരു പ്രധാന സംസ്‌ഥാനമെന്ന നിലയിൽ സർക്കാരിൽ രജിസ്റ്റർ ചെയ്തു.
കോട്ടയുടെ അവശേഷിക്കുന്ന മറ്റ് ഭാഗങ്ങളിൽ കിടങ്ങുകളുടെയും കല്ല് മതിലുകളുടെയും ഒരു ഭാഗം, ഡ്രം ഹൗസ് എന്നിവ ഉൾപ്പെടുന്നു. 1659-ൽ നിർമ്മിച്ച കോട്ടയുടെ പ്രധാന ബെയ്‌ലിയിൽ നിന്നുള്ള ഒരു കവാടം ഫുകുറോയിയിലെ യുസാൻ-ജിയുടെ ബുദ്ധക്ഷേത്രത്തിന് നൽകി. അത് ഇപ്പോൾ ആ ക്ഷേത്രത്തിന്റെ പ്രധാന കവാടമായി വർത്തിക്കുന്നു. ഇതൊരു ദേശീയ ICP കൂടിയാണ്.
1994 ഏപ്രിലിൽ, ചില ചുവരുകൾ, ഒരു യാഗുര, സൂക്ഷിപ്പ് (ടെൻഷുകാകു) എന്നിവയുൾപ്പെടെ ഉള്ളിലെ ബെയ്‌ലിയുടെ (ഹോൻമാരു) ഭാഗങ്ങൾ യഥാർത്ഥ രീതികൾ ഉപയോഗിച്ച് പുനർനിർമ്മിച്ചു. ടെൻഷുകാകുവിന്റെ പുനർനിർമ്മാണം അതിജീവിച്ച യഥാർത്ഥ ടെൻഷുകാകുവിന്റെ ഏതാനും രേഖാചിത്രങ്ങളെ അടിസ്ഥാനമാക്കിയാണ് നടത്തിയത്. യുദ്ധാനന്തര ജപ്പാനിൽ ആദ്യമായി ഒരു ടെൻഷുകാകുവിനെ യഥാർത്ഥ നിർമ്മാണ രീതികൾ ഉപയോഗിച്ച് മരത്തിൽ പുനർനിർമ്മിച്ചു. .പുനർനിർമ്മാണത്തിനായുള്ള 1 ബില്യൺ യെൻ പൊതു സംഭാവനയിലൂടെയാണ് സമാഹരിച്ചത്. പ്രാഥമികമായി അതിന്റെ ചരിത്രപരമായ പ്രാധാന്യം കാരണം 2006-ൽ, ജപ്പാൻ കാസിൽ ഫൗണ്ടേഷൻ ജപ്പാനിലെ 100 ഫൈൻ കാസിലുകളിൽ നമ്പർ.42 ആയി കകെഗാവ കാസിലിന്റെ സൈറ്റ് പട്ടികപ്പെടുത്തിയിട്ടുണ്ട്.
പുറംകണ്ണികൾ
വർഗ്ഗം:ജപ്പാനിലെ 100 മികച്ച കോട്ടകൾ
ഓൾമൂവീ
ഓൾമൂവീ (മുമ്പ് ഓൾ മൂവി ഗൈഡ്) എന്നത് നടീനടന്മാർ, സിനിമ, ടെലിവിഷൻ പ്രോഗ്രാമുകൾ എന്നിവയെക്കുറിച്ചുള്ള വിവരങ്ങൾ നൽകുന്ന ഒരു വെബ്സൈറ്റ് ആണ്. AllMovie.com ഇപ്പോൾ ഓൾ മീഡിയ നെറ്റ്വർക്കിന്റെ കീഴിലാണ്.
ചരിത്രം
ഗ്രന്ഥരക്ഷാലയസൂക്ഷിപ്പുകാരനായ മൈക്കിൾ എൾവൈനാണ് ഓൾമൂവീ ആരഭിച്ചത്. ഓൾമ്യൂസിക്ക്, ഓൾഗെയിം എന്നിവ ആരഭിച്ചതും അദ്ദേഹമാണ്.
പുറത്തേക്കുള്ള കണ്ണികൾ
വർഗ്ഗം:ഇന്റർനെറ്റ് വിജ്ഞാനകോശങ്ങൾ വർഗ്ഗം:ഓൺലൈൻ ചലച്ചിത്ര ഡാറ്റാബേസുകൾ
ഇന്ത്യയിലെ സംസ്ഥാന സർവ്വകലാശാലകളുടെ പട്ടിക
അവലംബം
വർഗ്ഗം:ഇന്ത്യയിലെ സർവ്വകലാശാലകൾ
അയ്യപ്പൻകോവിൽ
ഇടുക്കി ജില്ലയിൽ ഇടുക്കി താലൂക്കിൽ അയ്യപ്പൻകോവിൽ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് അയ്യപ്പൻകോവിൽ. അയ്യപ്പൻകോവിൽ നിന്നും 14.430 km  അകലെയാണ് കട്ടപ്പന നഗരം. ഇടുക്കി അണക്കെട്ടിലേക്ക് ജലം സംഭരിക്കപ്പെട്ടിരിക്കുന്നതിൽ ഈ പഞ്ചായത്തും ഉൾപ്പെടുന്നു. ഇവിടെ നിന്നും തിരുവനന്തപുരത്തേക്കുള്ള ദൂരം 240 കി.മി ആണ്. 1960 കളിൽ ഇടുക്കി ജില്ലയിലെ തന്നെ പ്രധാന വാണിജ്യ കേന്ദ്രമായിരുന്നു അയ്യപ്പൻകോവിൽ.കേരളത്തിലെ ഏറ്റവും വലിയ കുടിയിറക്ക് നടന്നത് ഇവിടെയാണ്
അയ്യപ്പൻകോവിൽ തൂക്കുപാലം
പെരിയാർ നദിക്കു കുറുകെ അയ്യപ്പൻകോവിൽപഞ്ചായത്തിനെയും കാഞ്ചിയാർ പഞ്ചായത്തിനെയും തമ്മിൽ ബന്ധിപ്പിക്കുന്ന തൂക്കുപാലം മനോഹരമായ കാഴ്ചയാണ്.
അയ്യപ്പൻകോവിൽ ശാസ്താ ക്ഷേത്രം
പരശുരാമനാൽ പ്രതിഷ്ഠ നിർവ്വഹിച്ചതായി കരുതുന്ന ഒരു പഴയ ക്ഷേത്രം(അയ്യപ്പൻ കോവിൽ ശ്രീ ധർമ്മശാസ്താ ക്ഷേത്രം )അയ്യപ്പൻകോവിൽ പഞ്ചായത്തിൽ പെരിയാറിന്റെ തീരത്തായി സ്ഥതി ചെയ്യുന്നു. ഈ ക്ഷേത്രം ഇപ്പോൾ സ്ഥിതി ചെയ്യുന്നത് ഇടുക്കി അണക്കെട്ടിലെ ജലസംഭരണ കേന്ദ്രത്തിനുള്ളിലാണ്. ഈ ക്ഷേത്രത്തിൽ എത്തിച്ചേരുവാൻ, കുട്ടിക്കാനും കട്ടപ്പന റൂട്ടിൽ മാട്ടുക്കട്ടയിൽ നിന്നും വെള്ളിലാംകണ്ടത്തു നിന്നും.സ്വരാജിൽ നിന്നും എത്തിച്ചെരാവുന്നതാണ്,.
ഇടുക്കി ഡാമും അയ്യപ്പൻകോവിലും
പെരിയാറിന്റെ തീരത്ത് അയ്യപ്പൻകോവിലിൽ പുരാതന കാലം മുതൽ ഒരു ക്ഷേത്രമുണ്ടായിരുന്നു. 1963-ൽ ഇടുക്കി ജലവൈദ്യുത പദ്ധതിക്കു വേണ്ടി സ്ഥലം അളന്ന് തിട്ടപ്പെടുത്തിയപ്പോൾ ഈ ക്ഷേത്രം ജലാശയമാകേണ്ട ഭാഗത്തായി.സ്വരാജ് -തൊപ്പിപ്പാളക്കടുത്ത് പകരമായി ഒരു ക്ഷേത്രം നിർമ്മിച്ച് സർക്കാർ നൽകുകയുണ്ടായി.അയ്യപ്പൻകോവിൽ, വെള്ളിലാംകണ്ടം,മടുക്ക, എന്നീ പ്രദേശങ്ങളിലെ കുടുംബങ്ങൾക്ക് പകരം ഭൂമി നൽകി കുടിയൊഴിപ്പിച്ചു. 1976-ൽ ഇടുക്കി അണക്കെട്ടിന്റെ പണി പൂർത്തിയായപ്പോൾ അയ്യപ്പൻകോവിൽ ചന്തയും ചുറ്റുപാടുമുള്ള പ്രദേശങ്ങളും വെള്ളത്തിലായി.അക്കാലത്തെ ഹൈറേഞ്ചിലെ ഏറ്റവും വലിയ ചന്തയായിരുന്നു അയ്യപ്പൻകോവിൽ ചന്ത. ചന്തയിലൂടെ കട്ടപ്പനയിലേക്കുള്ള വഴി വെള്ളത്തിനടിയിലായി., ഇതിനു മുമ്പു തന്നെ തോണിത്തടി എന്ന സ്ഥലത്തു നിന്നും മേരികുളം,മാട്ടുക്കട്ട, വെള്ളിലാംകണ്ടം വഴി സ്വരാജിലേക്ക് റോഡിലേക്ക്  പണി തീർത്തിരുന്നു.
References
വർഗ്ഗം:ഇടുക്കി ജില്ലയിലെ ഗ്രാമങ്ങൾ
സിന്ധുദുർഗ് ചതുപ്പൻ
നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് സിന്ധുദുർഗ് ചതുപ്പൻ - Sindhudurg Marsh Dart -. ഈ തുമ്പി ദക്ഷിണേന്ത്യയിൽ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ
കാട്ടുകറുവ (Eugenia discifera)
പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് കാട്ടുകറുവ. .1300 മുതൽ 1400 മീറ്റർ വരെ ഉയരമുള്ള നിത്യഹരിതവനങ്ങളിൽ വിരളമായി കണ്ടുവരുന്നു. ഇവയുണ്ടായിരുന്ന സെതുർ മലനിരകൾ ഏലം കൃഷിക്കായി വെട്ടിവെളുപ്പിച്ചത് ഇവയുടെ നാശത്തിനു കാരണമായി.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎ വർഗ്ഗം:മൈർട്ടേസീ
ജനാധിപത്യ സംരക്ഷണസമിതി
1994-ൽ സി.പി.ഐ (എം)ൽ നിന്ന് പുറത്താക്കപ്പെട്ട ശേഷം കെ.ആർ. ഗൗരിയമ്മ രൂപീകരിച്ച രാഷ്ട്രീയകക്ഷിയാണ് ജനാധിപത്യ സംരക്ഷണ സമിതി (ജെ.എസ്.എസ്.). ഗൗരിയമ്മയാണ് പാർട്ടിയുടെ ജനറൽ സെക്രട്ടറി. . പാർട്ടിയുടെ തിരഞ്ഞെടുപ്പു ഛിഹ്നം ബസ് ആണ്. ആലപ്പുഴയിലാണ് പാർട്ടിയുടെ സംസ്ഥാന കമ്മിറ്റി ഓഫീസ്. ഇത് കേരളത്തിലെ ഒരു രജിസ്റ്റേഡ് രാഷ്ട്രീയ കക്ഷിയാണ്
രാഷ്ട്രീയത്തിലെ സ്ഥാനം
ഐക്യ ജനാധിപത്യ മുന്നണിയ്ക്കൊപ്പമാണ് ജനാധിപത്യ സംരക്ഷണ സമിതി ആരംഭം മുതൽ നിലകൊണ്ടിരുന്നത്. കെ.ആർ. ഗൗരിയമ്മ 2001-ലെ ഐക്യ ജനാധിപത്യ മുന്നണി മന്ത്രിസഭയിൽ കൃഷിമന്ത്രിയായിരുന്നു. . ഈ തിരഞ്ഞെടുപ്പിൽ അഞ്ചു സീറ്റുകളിൽ മത്സരിച്ച ജെ.എസ്.എസ് നാലെണ്ണത്തിൽ വിജയിച്ചിരുന്നു.
2011-ലെ നിയമസഭാ തിരഞ്ഞെടുപ്പിൽ 1.31% വോട്ടുകളാണ് ഈ കക്ഷിക്ക് ലഭിച്ചതെങ്കിലും മത്സരിച്ച നാലു സീറ്റുകളിൽ ഒന്നിൽ പോലും വിജയിക്കുവാൻ സാധിച്ചില്ല.